भारत में किसान आत्महत्या के मूल वजह (भोजपुरी) - Decoding Dream India\nभारत में किसान आत्महत्या के मूल वजह (भोजपुरी)\nMarch 3, 2021 April 25, 2015 by Gaurav Singh\nअभी हाल में देश के राजधानी में किसान आत्महत्या कई गो प्रश्न खड़ा कर रहल बिया. उ घटना अब पूरी तरह से राजनितिक स्टैंड ले चुकल बिया. खैर हमार मुद्दा ओने नइखे अलग बा, कौनो समस्या के खाली राजनितिक कारन आ हल ना होला ओकर तकनिकी कारन भी होला अउरी तकनिकी सुझाव भी. जईसे सबसे बड कारन बा खेती में आधुनिक तकनीक के कमी, देश के हर गली में इंजीनियरिंग कॉलेज बा लेकिन कृषि से सम्बंधित तकनीक अउरी तकनिकी सलाह देवे में आज भी काफी हद तक सफल नइखे. कुल मिला के कहल जा सकेला कृषि शिक्षा अउरी उच्स्तरिये शोध के कमी देखल जा रहल बा. आज के डेट में कृषि शिक्षा अउरी ओह से सम्बंधित शोधकर्ता खाली नाम मात्र के रह गईल बिया.\nईगो अउरी आश्चर्य वाला विषय बा कि भूमंडलीकरण के समय में भी बहुराष्ट्रीय कंपनी के माध्यम से आवे वाला आधुनिक तकनीक भी कृषि तक जमीनी स्तर पर नइखे पहुच पावत. तकनिकी समस्या में दूसरा कड़ी बा प्रॉपर मैनेजमेंट अउरी तकनिकी सुझाव मतलब इ कि राष्ट्रीय स्तर प एगो जलवायु कंडीशन के मुताबिक प्लान बन सकेला एह से दू गो फायदा होई पहिला इ, जवन लोग जबरजस्ती उल्टा खेती करेला मानी कवनो जमीन कपास खातिर अच्छा बा लेकिन जबरजस्ती धान बोए लागेला जवना के प्रभाव बड़ा विषम पड़ेला या त उपज ठीक ना होई या अइसन होई कि देश में ओकर क्वांटिटी अतना बढ़ गईल कि सरकार स्टोरेज प्रबंधन के लेके बेचैन रहेले एकरे चलते किसान के अनाज के दाम गिरे लागेला.\nदूसरा समस्या इ होला कि जवन बोए के चाहत रहे ओकर आकाल पड़े लागेला जवना के चलते सरकार के आयत करके के मजबूरी पड़ जाला. इ दुनो समस्या हल हो सकेला आयात के भी न्यूनतम कईल जा सकेला अउरी अउरी किसान के फसल के मुताबिक कीमत मिलेलागेला. एकरा साथे कवन फसल कब बोए के बा, बीज के प्रजाति कवन होखे के चाही, कब बोए के बा, कौ बे सिचाई करके बा, कतना समय अन्तराल होखे के चाही एह सब प तकनिकी सुझाव बहूत ही ज्यादा जरूरी तत्व होला.\nपानी के भी प्रॉपर उपयोग हो पावेला जवना से खेती के समय पानी प्रबंधन के समस्या के भी न्यूनतम करे में मदद मिलेला. तकनिकी सुझाव में इहो हो सकेला विशेषज्ञ सारा प्रक्रिया के मैकेनिज्म डेवेलप करस ताकी कवनो बीमारी मत लागो फसल में. एहसे किसान के फसल भी अच्छा होई, उत्पादन भी अच्छा होई अउरी किसान प्रशिक्षिक भी होइहे.\nतकनिकी कारन सुझाव सुझाव के क्रम में खाद्य सुरक्षा के मैकेनिज्म के कंप्यूटरकृत करके लूप होल के कम कईल जा सकेला जवना चलते किसान अउरी सर्कार दुनु परेशान बिया. ‘सांता कुमार के रिपोर्ट’ के पर्दा बनावल उचित काम नइखे लागत, सबकुछ पब्लिक डोमेन में होखे के चाही, PDS प्रणाली जवन दिनों दिन कमजोर हो रहल बिया ओकरा थोडा मजबूती मिली. खेती के आधार प ओह प्रकार के उद्योगिक धंधा पास में विकसित करके भी किसान के आनाज मूल्य के मजबूत बनावल जा सकेला.\nएहसे कंपनी के भी फायदा बा अउरी किसान के भी, शहरी क्षेत्र के अपेक्षाकृत कम दाम में मजदूर भी मिल जईहे अउरी छोटे भाग प खेती करेवाला किसान के पार्ट टाइम नौकरी भी मिल जाई. शहरी क्षेत्र के ठेला ठेली के जिंदगी से भी प्रवासी आदमिन के राहत मिली. अउर भी बहूत फायदा बा एह से अउरी बहूत तकनिकी सुझाव हो सकेला किसान के राहत पहुचावे के क्रम में.\nअब बात कईल चाहब राजनितिक सुझाव का हो सकेला किसान के आम समस्या के हल करे खातिर. सबसे पहिला इ कि भूमि अधिग्रहण बिल बनावत समय जलवायु कंडीशन और फसल के पैदावार के मद्देनजर रखते हुए बनावल जाओ. काहे कि ओह औद्योगिक विकास के कवनो मतलब ना होई जवन कृषि योग्य भूमि प लगावल जाई. एकरा पीछे हम एहे कारन देब कि औद्योगिक चीज सेकेंडरी क्रिया हवे, जवना के डायरेक्ट सम्बन्ध प्राथमिक क्रिया (खेति) से बा. जब प्राथमिक क्रिया कमजोर परेलागी त सेकेंडरी क्रिया खातिर पूरा के पूरा आयात कइल बहूत हद तक संभव नईखे.\nएहसे तृतीय क्रिया मजबूत करके बा त द्वितीय क्रिया मजबूत करेके परी, ठीक वोइसही द्वितीय मजबूत करके बा त प्राथमिक मजबूत कईल बहूत ज्यादा जरूरी बा. एहमे एगो अउर बात हो सकेला भूमि लीज प लेल जा सकेला किसानन से ताकी किसान के जमीन प मालिकाना हक बनल रहो अउरी नियमित भागीदारी मिलत रहो, एह से किसान के आत्मविश्वास में चार चाँद लागल रही. अभी फिलहाल में लीज वाला नियम मोबाइल फ़ोन के टावर लगावे वाला में बा, सीम कार्ड कंपनी एयरटेल,आईडिया,वोडाफोन सब के सब महिना देला ओह किसान के जेकरा खेत में टावर गडाला, इहे ना एगो आदमी में ओकरा घर से नौकरियों देला. एह से सभे चाहेला कि हमरा खेत में गडा जाव.\nमंसा होखे के चाही करके, अइसन कवनो बात नईखे कि किसान विकास खातिर जमींन नइखे देल चाहत, किसान भी चाहेला कि हमनी के देश तरक्की करो लेकिन शहरी लोगन के दिमाग में एगो गलत प्रतिबिम्ब बन जाला कि किसान जमींन नइखे देवल चाहत जवना चलते विकास रुकल बा. एह से राजनितिक समीकरण समझी जवन औद्योगिक घराना से मिल के बनल बा, वोइसन नियम कानून होई त किसान से छीने के ना परी अउरी नाही कवनो जोर जबरजस्ती करे के परी, किसान अपना मने ला के दे दिहे. राजनितिक सुझाव के अगला कड़ी में लोन प्रक्रिया प जोर देल चाहब. किसान के आत्महत्या के एगो बरियार कारन बा सहुकारन से लेल लोन जवना के दर काफी ज्यादा होला अईसे में फसल मरा गईला प किसान आपा खो बइठेला आखिर कहाँ से चुकाई. सरकारी लोन में जवन स्वतंत्रता बा उ हमनी से नइखे छुपल.\nहमरा समझ से पैसा उधार ना देके सरकार के तरफ से ग्रामसभा के स्तर प अइसन मैकेनिज्म डेवेलप कईल जा सकेला जवना में ऋण के रूप में पईसा ना बल्कि खाद, बीज, कीटनाशक आदि के व्यवस्था कईल जा सको. ओह मैकेनिज्म में एह बात के भी स्पष्ट कईल जा सकेला कि पैदावार के मुताबिक ही सरकार किसान से वापस पईसा ना बल्कि आनाज ही ली. हम जवन सिस्टम के विकसित करके बात करत बानी ओह में किसान के साथ साथ सरकार के भी फायदा होई.\nओह सिस्टम में ऋण के रूप में किसानन खातिर तकनिकी मशीन जईसे हार्वेस्टर, ट्रेक्टर, थेर्सर आदि भी उपलब्ध करावल जा सकेला जवना के दर कमसेकम प्राइवेट वालन से त कमे नू होई. वोही कड़ी में एगो अउरी बरियार समस्या बा बाजार वाला जवना में किसान में उचित मिल ना पावेला. एह में मध्यस्ता करेवाला व्यापारी सबसे ज्यादा फायदा में रहेला. देखि एहिजे दू गो बात सामने निकल के आवता औद्योगिक क्षेत्र से उत्पादित हुए वस्तु को औद्योगिक घराने के लोग ही गणित लगाके करेला, जबकि कृषि क्षेत्र के मूल्य के मूल्यांकन या त सरकार करेले या फिर क्रेता यानी की व्यापारी.\nकिसान असहाए दिखाई देला हमेशा बोअत समय, काटत समय अउरी बेचत समय भी. बहूत ज्यादा उत्पादन हो गईल, सड़ी गली फेकाई ना त बहूत कम दर मिली जवना से लागतो ना निकली, तबो किसाने के छिछा लेदर आ कम भईल त व्यापारी कम दाम प क्रय करके ज्यादा मुनाफा लेके बाजार के जरूरत पूरा करे खातिर बेच दी तबो किसाने ठगल महसूस करेला. मूल्य गिरे के एगो अउरी मूल कारन बा उपभोक्ता के अनुसार फसल के चयन करे के चाही ना त परिवहन खर्चा इतना आ जाला जईसे मानी जेतना के बबुआ ना ओतना के झुनझुना लाग जाला, एह से फसल मजबूरी में नस्ट करे के पर जाला. सरकार के मूल्य तय करत समय सभ मापदंड के ध्यान में रखल जरूरी बा. अइसन बिल्कुल नइखे कि सुझाव के कमी होखो समस्या के हल करे के बस लागू करेके मैकेनिज्म अउरी मंसा के जरुरत बा.


टटका खबर (बियफे, 20 अगस्त 2015, देश दुनिया) – टटका खबर\nराष्ट्रपति, उपराष्ट्रपति, प्रधानमंत्री आ विदेश मंत्री प्रशांत द्वीप समूह के राष्ट्राध्यक्षन के स्वागत समारोह में.\nभारत आ प्रशांत द्वीप समूह के देशन के मंच के दुसरका शिखर सम्मेलन शुक का दिने जयपुर में होखे जा रहल बा जवना में 14 देशन के राष्ट्राध्यक्ष आ बड़का अधिकारी शामिल होखीहें. प्रधानमंत्री नरेन्द्र मोदी शुक का दिने एह सम्मेलन के संबोधित करीहें.\nचोर चोरी से जाई बाकिर तुम्बाफेरी से ना. पाकिस्‍तान कह दिहलसि कि अगिला महीना होखेवाला राष्‍ट्रमंडल संसदीय संघ के सम्‍मेलन के मेजबानी ऊ ना करी. काहे कि ओकरा मंजूर नइखे कि जम्मू कश्मीर विधानसभा अध्यक्ष के नेवतल जाव आ भारत लगातार कहत बा कि अगर अइसन ना भइल त ऊ सम्मेलन में ना शामिल होखी. पाकिस्तान एहले बढ़िया इहे समुझलसि किे सम्मेलन के मेजबानिए छोड़ दीहल जाव. अब ई सम्मेलन न्यूयार्क में करावल जाई.\nराजस्‍थानो के नगर निगम चुनाव में भाजपा के शानदार जीत मिलल बा बाकिर कांग्रेस के एकर दुख नइखे. ओकरा त बस एही से संतोष बा कि वसुंधरा राजे का इलाका में भाजपा हार गइल बिया. ओकरा एकरो मलाल नइखे कि पायलट का इलाका में कांग्रेस हार गइल बिया. कांग्रेस जानत बिया कि ओकर पोसुआ मीडिया पायलट के इलाका में कांग्रेस के हार के महटिया दी आ राजे के इलाका में भाजपा के हार के नगाड़ा पीटत रही. अब काल्हु शुक का दिने नगर निगम के अध्यक्ष के चुनाव होखे वाला बा. राजस्थान से पहिले मध्योप्रदेश में भाजपा शानदार जीत हासिल कइले रहुवे जबकि कांग्रेस के लगभग सूपड़ा साफ हो गइल बा ओहिजा.\nकरिया धन चोरा के विदेश भेजे वालन पर नकेल कसे खातिर आजु भारत आ सेशेल्स का बीच टैक्स चोरी से जुड़ल जानकारी के लेनदेन करे वाला समझौता पर दस्तखत हो गइल.\nबिहार के रोहतास जिला में बियफे सबेर में अनिकत गांव का सोझा सोन नदी में एगो नाव पलट गइला से ओह पर सवार पांच गो मेहरारू डूब गइली सँ आ चार गो के पता नइखे चलल. कुल 13 गो औरत एह पर सवार रहली जवना में चार गो के बचा लीहल गइल.\nदुनिया भर के शेयर बाजार बियफे का दिने गिरल त भारतो के शेयर बाजार ओही रंग में रंगा गइल आ सेंसेक्स 324 अंक अउर निफ्टी 122 अंक ढिमला के बंद भइल. रुपिया में 27 पइसा के कमजोरी आइल आ दू बरीस के सबले निचला स्तर पर चहुँप गइल.\nलोकेश राहुल के शानदार शतक के मदद से भारत दुसरका टेस्ट मैंच में श्रीलंका का खिलाफ आपन छह गो विकेट गँवा के 319 बनवले बा. कोलंबो के पी सारा ओवल में पहिलका दिने के खेल खतम होखे के बेरा रिद्धिमान साहा 19 रन बनाके क्रीज़ पर बाड़न. लोकेश राहुल 108, रोहित शर्मा 79 अउर कप्‍तान विराट कोहली 78 रन बनाके आउट हो गइलें.\nअतवार का दिने जकार्ता में विश्व चैंपियनशिप में भारत के सायना नेहवाल स्पेन के कैरोलिना मारिन से हरला का बावजूद रैंकिंग में पहिला जगहा पर आ गइल बाड़ी.\nदेश के प्रधानमंत्री रहल राजीव गांधी के 71वीं जयंती पर देश उनुका के सरधांजलि दिहलसि. राष्ट्रपति प्रणब मुखर्जी आ उपराष्‍ट्रपति मोहम्‍मद हामिद अंसारी नई दिल्ली में राजीव गांधी के स्मारक वीरभूमि जा के अंजुरी भर भर के फूल चढ़वलें. प्रधानमंत्री नरेंद्र मोदी अपना ट्विटर पर चहचहइलें\nयूपी विधानसभा में प्रदेश सरकार राज्य में बीस हजार छः सौ छियासठ करोड़ रूपिया के निवेश के दावा कइलसि.\nपइसा के कमी का चलते पढाई छोड़े के नौबत ना आवे एकरा खातिर विद्यार्थियन के शिक्षाऋण का बारे में जानकारी देबे खातिर केन्द्र सरकार का तरफ से एगो विद्यालक्ष्मी वेबसाइट शुरू कइल गइल बा. एह वेबसाइट पर बैंकन के एजुकेशन लोन के आवेदन पत्र मिली आ लोन प्रोसेसिंग में मदद मिली.\nपश्चिम चंपारण जिला के नौतन थाना क्षेत्र के खड्डा निवासी नकेल साह के कुछ अपराधी हत्या कर दिहले.\nभारत-पाकिस्तान का बीच एनएसए लेवल का बातचीत में सिरिफ आ सिरफ आतंकेवाद के चरचा होखी. एह बात के जानकारी देत केंद्रीय दूरसंचार मंत्री रवि शंकर प्रसाद एह बात के जानकारी दिहलन.\nहाफिज सईद के हुकुम मानत पाकिस्तानी अदालत अभिनेता सैफ अली खान आ कैटरीना कैफ के फिलिम पाकिस्तान में देखावे से रोक दिहले बिया.\nएमआईएम के सांसद असदुद्दीन ओवैसी प्रधानमंत्री नरेंद्र मोदी के अपील मानत गैस सबसिडी छोड़े के एलान क दिहले बाड़ें. एह बात के जानकारी ओवैसी खुदे ट्वीट क के दिहले बाड़न.


संपादकीय: अंक - 33 (23 जून 2015) - मैना: भोजपुरी साहित्य क उड़ान (Maina Bhojpuri Magazine)\nHome राजीव उपाध्याय विविध संपादकीय संपादकीय: अंक - 33 (23 जून 2015)\nसंपादकीय: अंक - 33 (23 जून 2015)\nयोग दिवस कऽ सस्ता राजनीति\nअंतराष्ट्रीय योग दिवस के मोका खुब सस्ता राजनीति भईल हऽ काँहे कि योग कहीं ना कहीं सनातन (हिन्दू) धरम से जुड़ल बा। ई बढिया नईखे। कुछ लोग योग के तुलना कुकुर, बिलार औरी सियार आदि से कईल हऽ खाली ए खाती कि कुछ मुस्लमान भाई लोगन के खुशी मिली। अजीबो गरीब हाल बा। सवाल ई बा कि का योग के अंतराष्ट्रीय स्तर पर मान्यता मिलला औरी इज्जत बढला से मुस्लमान लोगन के केवनो तरह के नोकसान बा? का योग कईला से भारत से सनातन धरम के छोड़ि के बाकी धरम बिला जईहें सऽ? मुस्लिम पर्सनल ला बोर्ड योग के खिलाफ बयान जारी कऽ के का हिन्दू के मन में शक के बिया नईखे बोवत? काहे खाती एतना बवाल कईल गईल हऽ (चाहे जे कईले होखे; सत्ता पक्ष भा विपक्ष)? का ए बवाल के कऽ के धर्मनिरपेक्षता के बढावा दिहल जाता कि सांप्रदायिकता के? का ई अईसन बकत ना रहल हऽ कि मुस्लमान भाई लो आगे बढि के बकवास करे वाला लोगन के मूँह बन करवले रहित? भा ई मान लिहल जाओ कि खाली कुछ लोगन के राय देस के सगरी मुस्लमान भाई लो के राय हऽ (सीएसडीएस के रिपोर्ट कुछ औरी कहत बे)?\nचाँहे काँग्रेस के केवनो नेता होखस भा सीताराम येचुरी होखस भा जनता दल (यू) के केवनो मुस्लमान नेता होखस भा राम माधव होख ई सभ लोग राजनीति के करिया चादर से तोपाईल बा औरी रवीश कुमार औरी ओम थानवी नियर पत्रकार के लोग भुला जईहें। इनकर मये पाप लोग माँफ कऽ दी लोग; काँहे कि ई लोग हाथ जोड़ि के दू गो मोटे-मोटे लोर चूआ दी; कुछ निमन-नीमन बात बतिया दी भा कुछ बरियार तरक दे दी। बात ओरा जाई लेकिन ई सभ कऽ के जेवन अविश्वास के बिया दूनू वर्ग में बोवल जाता ऊ ए देस के काँहा ले जाई? कुछ लोग कहि दिहें कि देस में कट्टरता फईलावल जाता। हमार सवाल सगरी देस बा कि काँहे हिन्दू धरम से जुड़ल हर विषय औरी भाव के कट्टरता के नाँव दे दिहल जाता? का ओकरा अपना अतीत से जुड़ल धरोहर औरी परम्परा बचावे औरी बढ़ावे के अधिकार नईखे? भा ए देस में हिन्दू धरम जुड़ल हर चीझ के डंटा ले के देस के बहरा लखेद दिहल जाओ? ई कईसन न्याय बा? काँहा गईल गंगा-यमुनी संस्कृति जेवना के ढोल पिटल जाला औरी कबो-कबो ओकरी नाँव पर नंगा नाच? अगर धरम निरपेक्षता के एतना खयाल बा तऽ काँहे ना होली, दिवाली, ईद औरी क्रिसमस आदि तेवहारन पर रोक लगा दिहल जाओ काँहे कि ई सभ तेवहार धरम के सीधे-सीधे जुड़ल बाड़े सऽ? योग तऽ बस निरोग रहे के एगो ढँग मात्र भर बा। जेकरा रुचे खाये ना तऽ मोरी में बहवा दे; के पूछत ता?\nअईसन नईखे के 21 जून के नाया-नाया योग उपराईल हऽ भा तहीए से लोग योग करे लागल हऽ। कई हजार साल से भारत में योग बा तहिया से जब ए देस के नाँव भारत ना रहे। करोड़न लोग रोज घरे, दुआरे, पार्क में औरी क्लब में योग करत बाड़े। योग, आयुर्वेद औरी शास्त्रीय संगीत भारत बहुत बड़ ज्ञान बा जेवन एगो धरोहर के रुप में चलत औरी बढ़त आ रहल बा। औरी हमरा औरी पूरा भारत के विश्वास बा कि सभकरा एके ले के गर्व बा औरी इन्हनी के मान्यता मिलला से सभकर छाती चाकर होई; परान ना जाई।\nअंक - 33 (23 जून 2015)


भाजपा नुकसान आ लालू फायदा में – टटका खबर\nबिहार के दस गो विधानसभा सीट पर भइल उपचुनाव के वोट आजु गिनात बा. अबहीं भाजपा गठबन्हन पाँच जगहा से आ लालू गठब्नहनो पाँचे सीट से आगे चलत बा. पिछला बेर भाजपा के छह गो सीट रहल आ लालू गठबन्हन के चार गो. एह हिसाब से भाजपा नुकसान में चलत बिया.\nपरबत्ता से जदयू, मोहनियां से भाजपा, बांका से भाजपा, हाजीपुर से जदयू, राजनगर से भाजपा, जाले से भाजपा, छपरा से राजद, मोहिउद्दीननगर से राजद,


मोनालिसा के टाइटल रोल वाला बनारसवाली के मुहुर्त – Anjoria\nसिनेमा भोजपुरी के हॉट गर्ल मोनालिसा ‘बनारसवाली’ में टाईटल भूमिका में बाड़ी. पिछला दिने एह फिलिम के संगीत मुहूर्त मुंबई के M4U स्टूडियो में करावल गइल. आराधना सिने विजन के बैनर तले बने जात एह फिलिम के निर्देशक शशिकांत दुबे, गीतकार-संगीतकार विनय बिहारी, कथा-पटकथा लेखक ललित शुक्ला आ वितरक राजश्री प्रोडक्शन हवे,\nमुहूर्त गीत के भोजपुरी सुपर स्टार पवन सिंह के आवाज़ में रिकार्ड कइल गइल. पवने सिंह एह फिलिम के नायको हउवें. एह पारिवारिक, हास्य आ एक्शन भरल फिलिम के बाकी कलाकारन में अक्षरा सिंह आ आत्माराम त्रिपाठी के नाम बा. बाकी कलाकारन के चुने के काम चलत बा. पवन सिंह आ मोनालिसा अबले तेरह गो फिलिम कर चुकल बा जवना में से दस गो सफलता से रिलीज हो चुकल बाड़ी स.\nमुहूर्त पर मुख्य अतिथि बृजेश त्रिपाठी, सुजाय मुखर्जी, अशोक राय, पुष्पा शुक्ला, बिपिन सिंह वगैरह लोग मौजूद रहे.\n(प्रशांत निशांत आ अपना न्यूज के अलग अलग रिपोर्ट)\nगुडडू धनोवा के मराठी फिलिम में पाखी हेगडे


राबड़ी का पीएम मोदी पर ठेठ भोजपुरी में निशाना, बोलीं- अबकी बार इनका के मजा चखाई_lok-sabha-elections-2019-rabri-devi-targeted-pm-modi in bhojpuri dialect -brvj\nराबड़ी देवी ने ट्वीट में लिखा, ई हवा-हवाई सरकार गरीब के गैस के कनेक्शन दे के आपन पीठ थपथपलईस बाकी दुबारा गैस भरवावे के कौनो इंतजाम नईखे कईलस और कोढ में खाज के काम करता.\nLast Updated: April 19, 2019, 2:02 PM IST\nबिहार की पूर्व सीएम राबड़ी देवी भोजपुरी में अपने ट्वीट करने का अपना सिलसिला शुक्रवार को भी बरकरार रखा. एक बार फिर उन्होंने रसोई गैस की कीमतों में इजाफे को लेकर पीएम मोदी को अपने निशाने पर लिया और लोगों का आह्वान किया कि इस बार केंद्र सरकार को मजा चखा दें.\nराबड़ी देवी ने ट्वीट में लिखा, ई हवा-हवाई सरकार गरीब के गैस के कनेक्शन दे के आपन पीठ थपथपलईस बाकी दुबारा गैस भरवावे के कौनो इंतजाम नईखे कईलस और कोढ में खाज के काम करता. गैस के 1100 रू दाम बढ़ा के रसोईघर के बदरंग कर देलस. गरीब के घर में लागल सिलिंडर धईल रह गेईल. गरीब के आह बेकार ना जाई अबकी बार इनका के मजा चखाई.\nई हवा-हवाई सरकार गरीब के गैस के कनेक्शन दे के आपन पीठ थपथपलईस बाकी दुबारा गैस भरवावे के कौनो इंतजाम नईखे कईलस और कोढ में खाज के काम करता।गैस के 1100 रू दाम बढ़ा के रसोईघर के बदरंग कर देलस। गरीब के घर में लागल सिलिंडर धईल रह गेईल। गरीब के आह बेकार ना जाई अबकी बार इनका के मजा चखाई।\n— Rabri Devi (@RabriDeviRJD) April 19, 2019\nबता दें कि गुरुवार को भी राबड़ी देवी ने भोजपुरी में ट्वीट करते हुए पीएम मोदी को ही टारगेट पर लिया था और गरीबी और भुखमरी को लेकर सरकार को कठघरे में खड़ा करते हुए लिखा था कि गरीब की आह व्यर्थ नहीं जाएगी.ये भी पढ़ें- तेजप्रताप ने खोला नया फ्रंट! लालू-राबड़ी मोर्चा को बताया असली RJDउन्होंने ट्वीट में लिखा, हरदम तोता के तरह राष्ट्र के रट लगईले बा बाकी केहू के रोजी रोजगार के अवसर नईखे कईले. एकरा से केहू के विकास नईखे भईल. केतना गरीब आपन बच्चा के अनाज के अभाव में पानी पिला के सुतावाता. केतना लईका रोजगार के अभाव में तथा केतना गरीब किसान मजदूर आत्महत्या कर लेलस. ई गरीब की आह बेकार ना जाई.\nहरदम तोता के तरह राष्ट्र के रट लगईले बा बाकी केहू के रोजी रोजगार के अवसर नईखे कईले। एकरा से केहू के विकास नईखे भईल। केतना गरीब आपन बच्चा के अनाज के अभाव में पानी पिला के सुतावाता। केतना लईका रोजगार के अभाव में तथा केतना गरीब किसान मजदूर आत्महत्या कर लेलस।ई गरीब की आह बेकार ना जाई\n— Rabri Devi (@RabriDeviRJD) April 18, 2019\nबता दें कि राबड़ी देवी पहले भी पीएम मोदी पर तंज कसते रही हैं लेकिन इस बार उनका यह अंदाज सुर्खियां बटोर रहा है. गौरतलब है कि इससे पहले राबड़ी देवी के छोटे बेटे तेजस्वी यादव ने भी पीएम मोदी पर तंज कसा. उन्होंने अपने ट्वीट में पीएम मोदी को नकली पिछड़ा बताया.तेजस्वी ने ट्वीट में लिखा, नरेंद्र मोदी जी नकली पिछड़े है. जन्म से लेकर 55 वर्ष तक वो अगड़े थे फिर एक दिन अचानक पिछड़े बन गए. सच्चा, अच्छा और असली जन्मजात पिछड़ा कभी भी झूठा, बनावटी, मिलावटी, सजावटी और दिखावटी नहीं होता. पिछड़ों को बेवक़ूफ़ समझे है का गुजराती महोदय? क्या किए है पिछड़ों के लिए अगड़े महोदय?\nसच्चा, अच्छा और असली जन्मजात पिछड़ा कभी भी झूठा,बनावटी,मिलावटी,सजावटी और दिखावटी नहीं होता।पिछड़ों को बेवक़ूफ़ समझे है का गुजराती महोदय?क्या किए है पिछड़ों के लिए अगड़े महोदय?— Tejashwi Yadav (@yadavtejashwi) April 18, 2019\nबहरहाल इन ट्वीट्स से ये तो साफ हो रहा है कि बदले दौर में लालू परिवार का भी अंदाज पूरी तरह बदल गया है. वह जनसभाओं में अपने विरोधियों को निशाने पर तो ले ही रहे हैं, साथ ही सोशल मीडिया का भी इसके लिए भरपूर उपयोग करने में पीछे नहीं रह रहे.\nसुर्खियां: बिहार में '10 प्रतिशत' अधिक वोटिंग, रिफंड के लिए जेट यात्रियों का हंगामा


Online Bhojpuri Newspaper – टटका खबर\nचीन आपन मुद्रा युआन के भाव का गिरवलसि कि दुनियाभर के शेयर बाजारन में हाहाकार मच गइल बा. ग्रीस के संकट से अबहीं बाजार उबरियो ना पवले रहुवे तबले सामने आ गइल चीन के बुलबुला. चीनी सामान के त गारंटी पहिलहूं ना रहुवे बाकिर अब लागत बा कि चीनो के गारंटी नइखे रहि गइल. दुनिया…\nRead More about टटका खबर (सोमार, 24 अगस्त 2015)\nसुरक्षा सलाहकारन का बीच के बातचीत पाकिस्तान का तरफ से रद्द भइला पर निराशा जतावत गृहमंत्री राजनाथ सिंह कहलन कि अगर पाकिस्तान के काश्मीर मुद्दा उठावे के शौक रहुवे त ऊफा में काहे ना उठवलसि. राजनाथ सिंह इहो कहलन कि आगे के बातचीत अब पाकिस्तान का उपर बा कि ऊ बतियावल चाहत बा कि ना….\nRead More about टटका खबर (अतवार, 23 अगस्त 2015)\nपाकिस्तान जानत बा कि ओकर एनएसए सरताज भारत के एनएसए के मुकाबले टिक ना पइहें आ बढ़िया रही कि पाकिस्तान एह बातचीत के रद्द कर देव. अबहीं भारत का लगे पाकिस्तानी आतंकवाद के जियत जागत सबूत नवेद मौजूद बा आ कराची में रहत भारत में आतंकी हमला के आरोपी दाउद के मौजूदगी के ढेरे सबूत…\nRead More about टटका खबर (शनिचर, 22 अगस्त 2015, देश दुनिया)\nभारत आ प्रशांत द्वीप समूह के देशन के मंच के दुसरका शिखर सम्मेलन शुक का दिने जयपुर में होखे जा रहल बा जवना में 14 देशन के राष्ट्राध्यक्ष आ बड़का अधिकारी शामिल होखीहें. प्रधानमंत्री नरेन्द्र मोदी शुक का दिने एह सम्मेलन के संबोधित करीहें. चोर चोरी से जाई बाकिर तुम्बाफेरी से ना. पाकिस्‍तान कह दिहलसि…\nRead More about टटका खबर (बियफे, 20 अगस्त 2015, देश दुनिया)\nटटका खबर (बुध, 19 अगस्त 2015, देश दुनिया)\nराष्ट्रपति प्रणव मुखर्जी के पत्नी के अंतिम संस्कार में शामिल होखे चहुँपल बांगलादेश के प्रधानमंत्री शेख हसीना बुध का दिने प्रधानमंत्री मोदी से भेंटो करे अइली. एह मुलाकात का समय दुनू देश के अधिकारियो मौजूद रहलन. दिल्ली के बहुते चर्चित रहल उपहार सिनेमा में आग लागे वाला घटना के मुकदमा में सिनेमा हाल के मालिक…\nRead More about टटका खबर (बुध, 19 अगस्त 2015, देश दुनिया)\nटटका खबर : सुबह सबेरे (बुध, 15 जुलाई 2015)\nबलिया में मंगल का दिने विकास का नाम पर बोलावल बइठक में भाजपा सांसद भरत सिंह आ सपा के राज्यसभा सांसद नीरज शेखर का बीच हाथापाई के नौबत आ गइल जब एगो सवाल पर भरत सिंह नीरज शेखर के कह दिहलन कि रउरा जाईं, रेव पार्टी करीं. बाकिर सलेमपुर से भाजपा सांसद रवीन्द्र कुशवाहा आ…\nRead More about टटका खबर : सुबह सबेरे (बुध, 15 जुलाई 2015)\nसगरी खबर भोजपुरी में (शनिचर, 11 जुलाई 2015)\nसमाजवादी पार्टी के मुखिया मुलायम सिंह यादव पर यूपी के एगो आईएएस अधिकारी के हड़कावे के आरोप आईएएस अमिताभ ठाकुर के पत्नी लगवले बाड़ी. अपना आरोप के बरियार करत ऊ एगो आडियो क्लिपो जारी कइले बाड़ी जवना में मुलायम सिंह जइसन आवाज में अमिताभ ठाकुर के एगो नेताजी हड़कावत बाड़न. आडियो क्लिप मीडिया में सुनल…\nRead More about सगरी खबर भोजपुरी में (शनिचर, 11 जुलाई 2015)\nसगरी खबर भोजपुरी में (शुक, 10 जुलाई 2015)\nप्रधानमंत्री नरेन्‍द्र मोदी आ पाकिस्‍तान के प्रधानमंत्री नवाज शरीफ आजु ऊफा में आपस में बतियवलें. नवाज शरीफ अगिला साल पाकिस्तान में होखे जा रहल सार्क शिखर सम्मेलन खातिर मोदी के नेवता दिहलन जवना के मोदी सकार लिहलन. अब अगिला साल पीएम मोदी पाकिस्तान के यात्रा करे ला तइयार हो गइल बाड़न. आजु के बातचीत के…\nRead More about सगरी खबर भोजपुरी में (शुक, 10 जुलाई 2015)\nकेजरीवाल सरकार के कानून मंत्री रहते गिरफ्तार भइल जितेन्द्र सिंह तोमर के फर्जीवाड़ा के परत दर परत खुलत जात बा आ उनुका पर घेरा कसात चल जात बा. अदालतो से उनकर जमानत अर्जी खारिज हो गइला का बाद उनकर समस्या अउरी गंभीर हो गइल बा. पाकिस्तान का तरफ से जारी एगो आधिकारिक बयान में भारत…\nRead More about सगरी खबर भोजपुरी में (बियफे, 11 जून 2015)


लंदन ओलम्पिक सुशील कुमार स्वर्ण पदक जीते से एक कदम दूर – टटका खबर\nलंदन ओलम्पिक सुशील कुमार स्वर्ण पदक जीते से एक कदम दूर\nआजु अतवार का दिने इतिहास बनावत भारत के पहलवान सुशील कुमार कजाकिस्तान के अक्झुरेक टानाटारोव के सेमीफाइनल में हरा दिहलें. ६६ किलोवर्ग के कुश्ती प्रतियोगिता में अब सुशील स्वर्ण पदक खातिर लड़ीहें.\nसाठ किलो वर्ग मे काल्हु योगेश्वर दत्त कांस्य पदक जीतले रहलें.\nओने ओलम्पिक में भारत के हॉकी टीम शर्मनाक प्रदर्शन करत बारह टीम में सबले निचला पायदान पर रहल काहे कि ऊ एकहू मैच जीत ना पवलसि. अब एह हार से टीम सीख लीहि एकर उमेद कइल जा सकेला आ देश में हॉकी एसोसिएसन के लड़ाई खतम हो जाव त बढ़िया. ओलम्पिक में हॉकी के फाइनल मुकाबला नीदरलैण्ड आ जर्मनी का बीच होखी.\nTags: लंदन ओलम्पिक\nखेलकूद : लंदन ओलम्पिक में चांदी के मेडल जीतलें विजय कुमार


Honor 9S Price in India, Full Specifications & Features - 5th August 2021 | Digit\nउत्पाद के नाम : Honor 9S\nHonor 9S Smartphone 5.45 -इंच स्क्रीन IPS LCD के साथ आवेला, जौना के रेज़ल्यूशन 720 x 1440 पिक्सल तथा पिक्सल घनत्व 295 पर इंच बा | फोन 4x2.0 GHz, 4x1.5 GHz Octa-core कोर प्रोसेसर से संचालित बा और एकर रैम2GB बा. Honor 9S Android 10 ओएस पे काम करेला.\nHonor 9S Smartphone July 2020 मे लॉंच भईल रहे|\nफोन मे 3020 mAh बैटरी लागल बा|\nHonor 9S मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nHonor 9S के कैमरा मे ,HDR,, लोड बा|


प्रेमांशु सिंह के जनमदिन ‘लाडला’ टीम संगे मनावल गइल – Anjoria\nAug 30, 2014 प्रेमांशु सिंह, लाडला\nभोजपुरी सिनेमा के जानल-मानल निर्देशक प्रेमांशु सिंह के जनमदिन भोजपुरी फिलिम ‘लाडला’ के शूटिंग होत जगहा पर पूरा टीम संगे हँसी खुशी मनावल गइल.\nप्रेमांशु सिंह के जनमदिन के ई पार्टी उनुका ला सरप्राईज पार्टी रहल जवना के पूरा यूनिट मिल के शूटिंग का सेट पर प्रेमांशु सिंह के सरप्राईज दिहल. सुपर स्टार खेसारी लाल यादव बहुते खुशी से एह सरप्राईज बर्थडे पार्टी के अपना गाना से अउरी आनन्ददायक बना दिहलन.\nअभिनेता रंजीत सिंह आ लेखक अउर सह निर्माता नन्हे पाण्डेय, निर्माता निलाभ तिवारी खेसारी लाल यादव आ नेहाश्री के साथ देत प्रेमांशु सिंह के एह जनमदिन पार्टी के यादगार बना दिहले.\nसरप्राईज बर्थडे पार्टी से भाव विभोर भइल प्रेमांशु सिंह सभके तहेदिल से शुक्रिया दिहलन.


Moto E4 Price in India, Full Specs - 26th September 2020 | Digit\nउत्पाद के नाम : Moto E4\nMoto E4 Smartphone5-इंच स्क्रीन HD IPS LCD Capacitive touchscreen display के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व 294 पर इंच बा | फोन 1.3 GHz Quad कोर प्रोसेसर से संचालित बा और एकर रैम2GB बा. Moto E4 Android 7.1.1 ओएस पे काम करेला.\nMoto E4 Smartphone June 2017 मे लॉंच भईल रहे|\nफोन Mediatek MT6737M प्रोसेसर से संचालित बा|\nMoto E4 मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nMoto E4 के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|


एक दिन बेटी खातिर तीरथ-व्रत करी लोग – Anjoria\nJul 25, 2013 भोजपुरी, लस्टम पस्टम\nबाबा लस्टमानंद के घर के सामने तिवारी जी के घर बा. बाबाजी गाय भैंस पोसले बाड़े आ पोता होला के आस में दूध बेच दे तारे, पोती लोग के दूध ना पियइहें. तिवराइन कहेली कि ‘का जाने कहां से ई लछमी जी लोग दउरल-दउरल चल आवऽता लोग.’ तिवराइन पोती आ नाती से उबिया गइल बाड़ी. ई बात अकेले तिवराइन के ना ह. अपना देस में नाती चाहे पोता भइल राष्ट्रपति भइला के बराबर बा. तिवराइन के बात का अस्सी साल के बुढ़ियो पोता चाहे नाती खातिर भगवान से अउरी उमिर के अपलीकेशन देत रहेले. अब ई इंतजार में चाहे लइकिन के लाइन काहे ना लाग जाउ. बेटा के माई, दादी चाहे नानी हो के मेहरारू त अइसन इतराली सन कि बुझाला कि मुखिअई के एलेक्शन जीत गइली सन. बेटा चाहे पोता के चक्कर में लोग पेटे में बेटिन के मुआ दे ता. अब एकनी के के बतावे कि बेटिया ना रहिहें सन त बेटवा कहां से अइहें सन. अबही हाले में जनसंख्या के आंकड़ा बांच के बाबा लस्टमानंद कहले रामचेला से कि, हो भाई, देश में लइकवन से लइकियन के संख्या घटल जा ता. अब जे इहे हाल होई त बियाह-शादी कठिन हो जाई, आ एगो अइसन दिन आई जे लइकी वालन के भाव बढ़ि जाई आ उल्टे लइकिये वाला लगिहें सन दहेज मांगे आ दहेजो दे के बेटन के बियाह ना कर पइबऽ. जान जा रामचेला कि जे असहीं चलल त प्राचीन काल के कथा दोहरावे के पड़ी कि एगो बियाह खातिर स्वयंवर से ले के युद्ध तक ना जाने कातना पापड़ बेलत रहे लोग. कबही शिव जी के धनुष उठावऽ त कबो मछली के आंख में तीर मारऽ. ना जाने कातना अधापन करे के परत रहे तब कहीं जा के एगो कनिया भेंटात रहे.\nपहिले लइकिन के बारे में का पोजीशन रहे ई त कहीं लिखल नइखे लेकिन आज के जमाना में जब अपना देश में लइकी बहुते कम हो जइहें सन त स्वयंवरों दोसरा तरह के होई. एगो लइकी के बियाह खातिर अखबार-टीवी पर विज्ञापन आई. हजारों लइका आ जइहें सन. भारी कमपीटीशन होई, हो सकेला आईपीएल के तर्ज पर क्वार्टर फाइनल, सेमीफाइनल आ फाइनल होखो आ जे जीते ओकरे कनियां भेंटाव. जइसे आई आई टी चाहे आई ए एस के कोचिंग होला ओसहीं बियाह के कोचिंग होई आ आइडियल दुलहा कइसे बनी ओरा पर किताब लिखल जाई. सत्संग अइसन दुल्हा बने के गुण सिखावे खातिर टीवी पर प्रवचन होई. आज जइसे एक-एक लइकिन के दस-दस गो लइका रिजेक्ट करऽतारे सन ओसही ऊ समय में एगो लइकी दस-दस हजार लइकन के रिजेक्ट क दी. इहे हाल रहल त एक दिन अइसन जरूर आई कि बेटी खातिर लोग तीरथ करी, व्रत करी आ लइका भइला पर गारी दी. बाबा लस्टमानंद के ई बात तिवराइनो सुनली आ मन में लइकियन के नांव ले के मुसकियात चलि गइली.


घाव अइसन कि ना देखावते बने ना बतावते : बाति के बतंगड़ – 10 – Anjoria\nघाव अइसन कि ना देखावते बने ना बतावते : बाति के बतंगड़ – 10\nदिसम्बर 12, 2016 घाव अइसन कि ना देखावते बने ना बतावते, बाति के बतंगड़\nपाकिस्तान के आदत से तंग आ के पिछला हफ्ता भारत आपन “रणनीतिक संयम” के रणनीति छोड़ के पलटवार कइये दिहलसि. आ अइसन घाव दे दिहलसि कि ओकरा ना देखावते बनत बा ना बतावते. भोजपुरी के अखबार रहीत त “संपादकीय संयम” रखला बिना ऊ भोजपुरी कहावत वइसहीं दोहरा देतीं. बाकिर अखबार हिन्दी वाला ह से तनिका बदल के बतावत बानी कि “पिछाड़ के घाव ना देखावते बने ना सुनावते”. पाकिस्तान ना हल्ले कर सकत बा ना हमले. सबले बड़ परेशानी ई कि भारत ई काम कइलसि कइसे कि पाकिस्तान के नींदो ना टूटल आ भारत मार के चलि गइल.\nएह बाति के भोजपुरी वाले मजा ले के सोच सकेले आ हम कहलो उहे चाहत बानी. भोजपुरी के सहजता हिन्दी के अनुशासन में बिलाइल जात बा आ कुछ भोजपुरिया चाहतो इहे बाड़ें कि भोजपुरी के आम आदमी के भाषा बनल मत रहे दीहल जाव, एकरा के सभ्य लोगन के भाषा बना दीहल जाव. अब एह सभ्यता का आड़ में कतना कारगुजारी हो जात बा उहो सभे देखत बा.\nहिन्दुस्तानो में अइसनका नमकहरामन के कमी नइखे जे बिना पैटरनिटी जँचववले अपना बापो के बाप ना मान सकसु. उनुका ओह बेरा के सबूत चाहीं जब उनुकर बीया रोपाइल रहुवे. उनुकर माई जबले अपना पतिव्रता होखे के सबूत ना दे देसु तबले ऊ उनुका के छीनारे मनीहें. अरविन्द केजरीवाल, संजय निरुपम, दिग्विजय सिंह, पी चिदमबरम जइसन लोग अइसनके जमात से आवेला. ई लोग एह बाति के सबूत देखल चाहत बा कि भारत सचहूं पाकिस्तान के मार के चल आइल. एकरा पीछे के मकसद ई बा कि पाकिस्तान जान सको कि कवना तरह से ई सर्जीकल स्ट्राइक भइल, कवन तरीका अपनवलसि भारत, कवना साधनन के इस्तेमाल कइलसि.\nमहतारी कहत बिया कि ए बबुआ तू अपना बापे के जामल हउव, बाकिर ई लोग माने के तइयार नइखे. एह लोग के लागत बा कि जइसे दिल्ली में राशन कार्ड बनवला घरी के वीडियो बना लेलें आपिया कि बादो में वेरिफिकेशन होत रहे, वइसहीं उनुकर बापो बना के रखले होखीहें. माने के तइयार नइखन कि हर बाति के प्रमाण देखावल ना जाव. वइसे जेकरा अपना बाप के प्रमाण चाहीं से लैब जा के आपन डीएनए जचँवा सकेला. वइसहीं एह लोग के चाहीं कि पाकिस्तान के कराहल सुनो, टाँग पसार के चलत देखो आ मान लेव कि सचहूं पाकिस्तान के मरा गइल रहुवे ओह राति.\nअगर ई बाति साफ ना रहीत त दुनिया के सगरी देश भारत के कइल कार्रवाई के जायज ना ठहरवतें. आजु पाकिस्तान दुनिया के आपन मुँह नइखे देखा पावत. केहु ओकर सुने भा माने ला तइयार नइखे. बाकिर पाकिस्तान के दलाली करे वाला एह अहिन्दुस्तानियन के चैन हेरा गइल बा. सोचत बाड़ें सँ कि अतना दिन से चलल आवत कायरता के रणनीति के छोड़ काहें दिहलसि भारत. पाकिस्तान अलगे परेशान बा कि परमाणु हमला करे के धमकी के ब्लफ गेम खोले के हिम्मत कइसे क लिहलसि भारत. पहिले त हर लड़ाई में हरला का बाद एगो शगूफा मिलल रहुवे परमाणु हमला करे का धमकी का रूप में, अब उहो छीन लिहलसि भारत. काठ के कड़ाही अब दुबारा चढ़ी त कइसे.\nअब एह बदलल हालात में ओकरा आपन बचाव के राह खोजे के पड़ी. बलूचिस्तान के मामिला अलगे रंग पकड़ले जात बा आ अब लागत बा कि देर सबेर बलूचिस्तान के आजाद होखे से रोकल नइखे जा सकत. पाकिस्तानो में आवाज उठल शुरू हो गइल बा कि जब हाथ मे आइल बखरा बटोरा नइखे पावत त गाछी के फल खातिर बेचैनी काहे. आ पाकिस्तान के एह पीड़ा से परेशान बाड़ें हिन्दुस्तान में रहे वाला पाकिस्तानी दलाल. हिन्दुस्तान के संतोष इहे बा कि अमन के धंधेबाजन के अबहीं ठकुआ मरले बा आ अब ऊहो आपन धंधा चलावत रहे ला कवनो नया तौर तरीका खोजे में लागल बाड़ें. आ हम लागल बानी कि कइसे भोजपुरिया अंदाज में बेलाग बतिया सकीं आ सआदत हसन मंटो के कहल बाति दोहरा सकीं कि “औरत के छाती के छाती ना कहीं त का कहीं?”\nराजनीति के खटिया पर चड्ढी उतारि के (बाति के बतंगड़ – 9)\nभवे भाव से पतोह चाव से : बाति के बतंगड़ – 11


प्रयोगकर्ता वार्ता:Alok~bhwiki - विकिपीडिया\nराउर बहुत-बहुत स्वागत बा Alok~bhwiki जी !\nAlok~bhwiki जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 24,003 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\n- Nepaboy (talk) ०५:३१, ३० जुलाई २०१० (UTC)\nUnfortunately, your account clashes with another account also called Alok. To make sure that both of you can use all Wikimedia projects in future, we have reserved the name Alok~bhwiki that only you will have. If you like it, you don't have to do anything. If you do not like it, you can pick outadifferent name.\n"https://bh.wikipedia.org/w/index.php?title=प्रयोगकर्ता_वार्ता:Alok~bhwiki&oldid=148597" से लिहल गइल


टटका खबर, मंगल 25 दिसंबर 2020 के – टटका खबर\nAug 26, 2020 अदालत, आजमगढ़, कुशीनगर, गुलाम नबी आजाद, गोंडा, गोपालगंज, चंपारण, छपरा, देवरिया, प्रयागराज, प्रशान्त भूषण, बस्ती, सारण\nअदालत के अपमान करे के दोसी मानल गइल वकील प्रशान्त भूषण के सजा देबे के फैसला सुप्रीम कोर्ट में सुरक्षित राख दीहल गइल. वकीलन के एकजुट राय रहुवे कि प्रशान्त के कवनो सजा ना दीहल जाव. प्रशान्त अपना बयान ला माफी मांगे के तइयार नइखन आ अदालत के बुझात नइखे कि छोड़ल जाव त का कहिके. एहसे फैसले लुका लिहल गइल बा.\nकार्यसमिति का बइठक में बेइज्जति करवला का बाद सोनिया गाँधी आ राहुल गाँधी जम्मू कश्मीर के मुख्यमंत्री रहल आ राज्यसभा में नेता प्रतिपक्ष गुलामनबी आजाद के सुघरावे ला फोन कइल लोग.\nयूपी में हर तरह के धार्मिक आ सांस्कृतिक आयोजन करे पर लागल रोक अबहीं जारी रही. काल्हु मुख्यमंत्री योगी आदित्यनाथ जी कहनी कि एह तरह के आयोजन ना करे दीहल जाव आ कोविड 19 के ध्यान में राखत कड़ाई से रोकल जाव.\nपूर्वी चंपारण के पिपरा कोठी इलाका के हथियाहीं गाँव में मंगल का दिने मोटरसाइकिल से आइल दू गो अपराधी एगो नवही के गोली मार के भाग गइलें. घवाहिल नवही के मौत बाद में अस्पताल में इलाज के कोशिश का बावजूद हो गइल.\nसोटरसाइकिल से घरे लवटत तरैयां इलाका के तीन जने छपरा सतरघाट रोड पर मंगल का राति एगो ट्रक से धक्का लगला का चलते गिर गइलें. एह हादसा में चालक के पत्नी के मौत हो गइल जब कि जू जने गभीराह घवाहिल हो गइलें. धक्का मारे वाला ट्रक ड्राइवर हादसा का बाद ट्रक छोड़ के भाग गइल.\nपूर्वी चंपारण जिला के पिपरा इलाका के बिसुनपुरा गाँव के एगो आदमी चकिया के राम जानकी मंदिर का नियरा एगो गड़हा में डूबला से मर गइल. पिपरे इलाका के तजैयापुर गाँव के एगो लड़िकी के मौत तालाब में डूबला का चलते हो गइल. बतावल जात बा कि मैदाने गइल लड़िकी के गोडड बिछिलइला से ऊ तालाब में डूब गइल.\nबैंक से एक लाख रुपिया निकाल के घरे आवत घरी पुर्वी चंपारण के मधुबन इलाका के भेलावां गाँव के एगो आदमी से लछुमन पकड़िया चौक पर दू गो अपराधी रुपिया वाला झोरा छीन के भाग गइलें.\nबकरी बचावे का फेर में कुशीनगर के जटहां इलाका के घूर छपरा गाँव के एगो आदमी बिजली का खंभा में उतरल करंट का चपेटा में अपने आ गइल आ ओकर मौत हो गइल.\nसारण जिला के मशरक इलाका के जजौली गाँव में सोमार देर राति 40 बरीस के एगो औरत के मौत साँप कटला का चलते हो गइल.\nसारण जिला के उमदा गाँव के रहे वाला कपड़ा व्यापारी मंगल का दिने बैंक से एक लाख रुपिया निकाल के साहेबगंज बाजार जात रहलें जब छपरा के डाकबंगला रोड पर मोटरासाइकिल सवार अपराधी रुपिया के झोरा झपटत भाग गइलें.\nदेवरिया पुलिस शराब के नाजायज धंधा करे वाला चार जने के 34 लाख रुपिया के शराब ले जात घरी गिरफ्तार कर लिहलसि. चार पहिया वाहनो जब्त कर लीहल गइल बा.\nबस्ती पुलिस नौ गो अपराधियन पर गैंगस्टर एक्ट लगा दिहलसि.\nजौनपुर के बक्शा इलाका में मछरी मारे तालाब में उतरल दू गो नवही डूबला से मर गइलें.\nसारण जिला के भगवान बाजार इलाका में अम्बिका कॉलोनी में पानी भरल गड़हा में से बिजली के अर्थिंग जोड़ल पाइप उखाड़े का फेर में दू गो कबाड़ियन के मौत हो गइल.\nगोंडा जिला के देहात कोतवाली इलाका में हनुमंत नगर मोड़ का लगे भइल एगो बस आ कार के टक्कर में कार से जात मरद मेहरारु के मौत ठावे पर हो गइल.\nप्रयागराज के हंडिया इलाका में दुमदुमा गाँव में अपना ससुरारी आइल किरांव गाँव के एगो आदमी राति में बगइचा जा के एगो गाछ पर फाँसी लगा लिहलसि. पुलिस मामिला के जाँच करत बिया.\nसोमार राति एगो सराध खा के लवटत आजमगढ़ के नवादा बाजार क्षेत्र पंचायत सदस्य के गोली मार के हत्या क दीहल गइल. बाद में खिसियाइल लोग बवाल काटल आ बाजार में खड़ा दू गो मोटरसाइकिल फूंक दीहल.\nगोपालगंज के हजियापुर चौक का लगे एगो ट्रक का चपेटा में पड़ला का चलते बाइक से जात जीन जने में से दू जने के मौत हो गइल.\nजौनपुर के बदलापुर इलाका में दुगौलीकला गाँव में पानी में डूबल रपटा पुल पार करे का फेर में एगो मौटरसाइकिल बह गइल आ ओह पर सवार एगो नवही के मौत हो गइल. दोसरका के बचा लीहल गइल.\nटटका खबर, बुध 26 अगस्त 2020 के


नई दिल्ली से टोरंटो जात इंडियन एयरलाइंस के विमान में उड़ान का दौरान एगो महिला अपना बच्ची के जनम दिहलसि. ओही विमाने में यात्रा करत एगो महिला चिकित्सक ओकर देखरेख कइली. इंडियन एयरलाइंस के इतिहास में एह तरह के ई पहिला घटना बा.\n2 जी घोटाला में केंद्रीय मंत्री रहल ए. राजा आ 13 जने दोसर आरोपियन पर आरोप तय करत घरी अदालत साफ कर दिहलसि कि अभियोग लगावे खातिर राजकोष के नुकसान के विषय जरूरी नइखे. आरोप तय हो गइला का बाद भाजपा अध्यक्ष नितिन गडकरी कहले कि प्रधानमंत्री अपना जिम्मेदारी से भाग ना सकसु.\nअफगानिस्तान के राष्ट्रपति हामिद करजई के कहना बा कि अगर अमेरिका भा भारत पाकिस्तान पर हमला करीहें त उनकर देश ओह हालत में अपना भाई पाकिस्तान का साथे खड़ा मिली.\nअमरनाथ यात्रा पर जाये खातिर अब चिकित्सकीय दृष्टि से स्वस्थ होखर जरूरी बना दिहल गइल बा. सरकार के कहना बा कि ई फैसला एह यात्रा के दुर्गम होखला का चलते कइल गइल बा. एह साल अमरनाथ यात्रा का दौरान 107 तीर्थयात्रियन के मौत हो गइल रहे.\nअबू धाबी टेस्ट बेनतीजा रहल जब श्रीलंका अपना दुसरका पारी में शानदार खेल देखा के मैच ड्रा करा लिहलसि.\nछत्तीसगढ़ का बिलासपुर जिला ले तारबहार इलाका में रेल लाइन पार करत घरी एगो तेज रफ्तार रेलगाड़ी का चपेटा में अइला से कम से कम 12 गो पैदल लोग के मौत हो गइल.\nकर्नाटक के मुख्यमंत्री रहल येदियुरप्पा के न्यायिक हिरासत3नवम्बर तक बढ़ा दिहल गइल बा. अब ऊ हाईकोर्ट से जमानत मिले के इंतजार में बाड़न.\nदार्जिलिंग जिला के बिजोनबाड़ी इलाका में शनिचर का दिने एगो पुल गिरला से 10 लोग के मौत हो गइल आ 60 जने घवाहिल हो गइले.\nजयललिता आ नरेन्द्र मोदी जब केन्द्र पर पक्षपात के आरोप लगवले त प्रधानमंत्री मनमोहन सिंह मुख्यमंत्रियन के भरोसा दिहले कि कवनो प्रदेश का साथे एह चलते भेदभाव ना कइल जाई कि ओहिजा गैर कांग्रेसी सरकार बिया.\nभठियरपन का खिलाफ जन चेतना यात्रा पर निकलल लालकृष्ण आडवाणी बेंगलुरू में 30 अक्टूबर के होखे वाली जनसभा के सम्बोधित ना करीहें.\n2जी मामिला में अपना कंपनी आ तीन गो अधिकारियन पर आरोप तय भइला का बाद रिलायंस टेलीकाम के कहना बा कि आरोप तय भइला के मतलब ई नइखे कि ओह लोग के दोषी मान लिहल गइल बा.\nकेंद्रीय कार्मिक मामिलन के राज्य मंत्री नारायणसामी के कहना बा कि सरकार राज्यन में लोकायुक्तन के नियुक्ति में एकरूपता ले आवे खातिर जल्दिये एगो ‘आदर्श विधेयक’ ले आई.\nजम्मू काश्मीर के मुख्यमंत्री उमर अब्दुल्ला केंद्र सरकार से गोहार लगवले बाड़न कि काश्मीर मुद्दा के स्थायी हल निकाले खातिर पाकिस्तान से बातचीत जारी राखल जाव.\nमनसे अध्यक्ष राज ठाकरे ‘बिग बॉस-5’ पर मराठियन के अपमान करे के आरोप लगवले बाड़न आ कहलन कि एकरा प्रतिभागियन के मराठी समुदाय से माफी माँगे के चाहीं.\nराजस्थान के नर्स भंवरी देवी के अपहरण के दू गो आरोपियन में से एगो आरोपी शनिचर का दिने अदालत में समर्पण कर दिहलसि. भंवरी पिछला दू महीना से गायब बिया.\nभारत दौरे पर आइल नेपाल के प्रधानमंत्री बाबूराम भट्टराई शनिचर का दिने कहलन कि उनुकर यात्रा सफल रहल आ दुनु देश का रिश्ता में एगो नया अध्याय शुरु भइल बा.\nफारस का खाड़ी में बियफे का दिने डूबल ईरानी जहाज पर काम करे वाला छह गो भारतीय कामगारन के अबही ले पता नइखे चलल.\nतमिलनाडु के मंत्री सी. कुरुप्पासामी के शनिचर का दिने 56 साल का उमिर में कैंसर से मौत हो गइल.\nदिल्ली में रसोई गैस सिलेंडर में रिसाव का चलते लागल आग से छह साल के एगोलड़िकी समेत परिवार के तीन बेकत जर के मर गइले.\nलीबिया के सत्ताधारी राष्ट्रीय अंतरिम परिषद शनिचर का दिने कहलसि कि आठ महीना का भीतर चुनाव करा के अंतरिम सरकार बना लिहल जाई.\nसमय पर बिजली बिल ना भरला का चलते शुक का दिने पाकिस्तान के पेशावर छावनी रेलवे स्टेशन के बिजली काट दिहल गइल.\nटीवी पर गद्दाफी के लाश देख के गद्दाफी के बेटी आयशा बेमार हो गइल बाड़ी आ उनुका के अस्पताल में भरती करावल गइल बा.\nक्रोएशिया में दू गो पादरियन के इंटरनेट से अश्लील सामग्री हासिल करे का आरोप में गिरफ्तार कर लिहल गइल बा.\nअमेरिकी प्रशासन ट्राई-वैली विश्वविद्यालय के 435 भारतीय छात्रन के दोसरा संस्थानन में जाये के मंजूरी दे दिहले बा.\nकांटा के टक्कर में पाकिस्तान शुक का दिने एक वोट का सहारे दू-तिहाई बहुमत हासिल कर लिहलसि आ दू साल खातिर संयुक्त राष्ट्र सुरक्षा परिषद में पहुंच गइल.\nवेटिकन लीबिया के अंतरिम परिषद के मान्यता दे दिहलसि.\n2011 का आखिर ले अमेरिका के सैनिक इराक छोड़ दीहें, कहलन बराक ओबामा.\nकोल्ड स्टोरेज में राखल गइल बा गद्दाफी के लाश.\nगीतांजलि समूह शनिचर का दिने मुंबई में अइसनका पहिला एटीएम शुरू कइलस जवना से लोग सोना के मेडल, सिक्का आ गहना खरीद सकेला.\nएक्सिस बैंक के शुद्ध लाभ में एह साल के दुसरका तिमाही में 25 फीसदी के बढ़ोतरी भइल बा.\nसिंगापुर कार्य वीजा के नियम कड़ा कर दिहलसि. एहिजा बहुते भारतीय काम करेलें.\nपिछला बेर आइटम नम्बर ‘बुड्ढा होगा तेरा बाप’ में नजर आइल अभिनेत्री रवीना टंडन फिल्म ‘गिन लिया आसमान’ से एक बेर फेरू बड़का परदा पर वापसी करत बाड़ी.\nअभिनेता सलमान खान आ शाहरुख खान का बाद अब आमिरो खान छोटका परदा पर शुरुआत करे खातिर तइयार बाड़े. आमिर खान जल्दिये एगो टीवी कार्यक्रम ले के आवे वाला बाड़न.\nआमिर खान ‘रा.वन’ के सफलता के कामना कइलन. आमिर एह बात से इंकार कइलें कि डेल्ही बेली के कवनो सिक्वेल बनावे के योजना उनुका लगे बा.\nमार्टिन गुपटिल (105) अउर ब्रेंडन मैक्लम (87) के शानदार पारियन का मदद से न्यूजीलैंड क्रिकेट टीम हरारे स्पोर्ट्स क्लब मैदान पर शनिचर के खेलल दुसरका एकदिना मैच में जिम्बाब्वे के चार विकेट से हरा दिहलसि.\nक्रिकेट के सबसे सम्मानित स्तम्भकारन में से एगो पीटर रोबक के कहना बा कि इंग्लैंड का साथ होखत एकदिना श्रृंखला में भारतीय टीम के सफलता वाकई काबिलेतारीफ बा काहे कि टीम के कई दिग्गज अबही नइखन खेलत.\nचटगांव टेस्ट में बरखा का चलते दुसरका दिन के खेल रद्द कर दिहल गइल.


नया भोजपुरी गाना फ्री डाउनलोड वेबसाइट Mp3 2022 Dj - ILAJ UPAY DAWA - INHINDILIVE.COM\nनया भोजपुरी गाना फ्री डाउनलोड वेबसाइट Mp3 2022 Dj\nनया भोजपुरी गाना फ्री डाउनलोड वेबसाइट Mp3 2022 Dj : भोजपुरी मूवी और भोजपुरी गाने काफी सुने जाते है ऐसे में नया भोजपुरी गाना फ्री डाउनलोड वेबसाइट Mp3\nनया भोजपुरी गाना फ्री डाउनलोड वेबसाइट Mp3 2022 Dj : भोजपुरी मूवी और भोजपुरी गाने काफी सुने जाते है ऐसे में नया भोजपुरी गाना फ्री डाउनलोड वेबसाइट Mp3 2022 Dj के बारे में जानकारी दे रहे है\nभोजपुरी सिनेमा का प्रमुख केंद्र बिहार रहा है | इसके अलावा भोजपुरी फिल्मे या गाना उत्तर प्रदेश और नेपाल मे भी अपनी एक अलग छाप बना लिया है | भोजपुरी इतिहास की पहली फिल्म "गंगा मैया तोहे पियरी चढ़इबो" विश्वनाथ शाहाबादी द्वारा 1961 मे लाई गई थी | भोजपुरी सिनेमा पहले के मुक़ाबले आज बहुत ही विकास कर चुका है | भोजपुरी फिल्मों मे सबसे ज्यादा पैसा कमाने वाली फिल्म ससुरा बड़ा पैसा वाला का नाम भी आता है इस फिल्म मे मनोज तिवारी मुख्य भूमिका मे नजर आ रहे है\nBhojpuri Song Dj Remix Mp3 download, 2020 New Bhojpuri Song 2019 Mp3 Download 2020 Bhojpuri gana Dj 2021 download Mp3 bhojpuri sad song dj remix mp3 download, 2020 Online Bhojpuri Song Mp3 download 2021 Old Bhojpuri Dj Song Mp3 download Online Bhojpuri Song 2021\nभोजपुरी गाना डाउनलोड 2021 भोजपुरी गाना डाउनलोड mp3 नया भोजपुरी गाना डाउनलोड पबन भोजपुरी गाना डाउनलोड भोजपुरी गाना डाउनलोड 2020 नया भोजपुरी गाना डाउनलोड 2018 नया भोजपुरी गाना डाउनलोड Mp3 2020 Dj नया भोजपुरी गाना डाउनलोड mp3 (2018)\nहाई सिक्योरिटी नंबर प्लेट ऑनलाइन अप्लाई कैसे करे\nनया भोजपुरी गाना फ्री डाउनलोड वेबसाइट Mp3 2022 Dj : अगर आप भोजपुरी मूवी और गाने के शौक़ीन है तो कुछ वेबसाइट के नाम आपको बता रहे है जहाँ से आप मन पसंद भोजपुरी गाने डाउनलोड कर सकते है\nमनोज तिवारी, रवि किशन, दिनेश लाल यादव, खेसारी लाल यादव, विनय आनंद पवन सिंह, प्रदीप पांडेय, सुजीत कुमार देव बाबू (देव राज ), संजय सिंह, कुणाल सिंह, दिलीप सिन्हा (अभिनेता,) राकेश पांडेय, सिकंदर खरबंदा, कमाल राशिद खान, बालाजी तिवारी(विनायक जी), रितेश पाण्डेय, अरविन्द अकेला कल्लु जी, अजित आनन्द, दामोदर राव इत्यादि भोजपुरी फिल्मो के मुख्य कलाकार के रूप में जाने जाते है.\nमोनालिसा, नगमा, पद्म खन्ना, पाखी हेगड़े, पूनम सागर, प्रिया शर्मा, रंभा, रानी चटर्जी, रिंकू घोष, संभावना सेठ, स्वाति सेन, श्वेता तिवारी, स्वाति वर्मा यह भोजपुरी फिल्मो के मुख्य अभिनेत्री के रूप में जानी जाती है.\nनया भोजपुरी गाना फ्री डाउनलोड कैसे करे ?\nभोजपुरी गाना डाउनलोड करने के लिए ऊपर बताये गए किसी भी वेबसाइट पर विजिट कीजिए\nजब वेबसाइट पर आप जाते है तो आपके सामने बहुत सारे भोजपुरी गानों के नाम की लिस्ट दिखाई जाती है जिस गाने को आप डाउनलोड करना चाहते है उस गाने का चुनाव करे\nडाउनलोड आप्शन पर क्लिक करके अपने मनपसंद गाने को डाउनलोड करे इस तरह से आप भोजपुरी गाने को डाउनलोड कर सकते है


रूप कुमार राठौर का संगे सुर संग्राम में अपनन खातिर गीत गवनई – Anjoria\nरूप कुमार राठौर का संगे सुर संग्राम में अपनन खातिर गीत गवनई\nअक्टूबर 2, 2010 रूप कुमार राठौर, सुर-संग्राम-२\nभोजपुरिया दर्शकन के लोकप्रिय रियलिटी शो सुर संग्राम २ में आजु के शनिचर के थीम अपना लोगन के समर्पित रही. एह बाति पर सभकर ध्यान दिआवल जाई कि कइसे आजु का भागमभाग जिनिगी में अपने लोग पाछा छूटल जात बा आ ओह लोग खातिर समय नइखे बाचत. शो के शुरुआत एंकर मनोज तिवारी राष्ट्रपिता महात्मा गाँधी के जन्म दिन पर उनका के श्रद्धांजलि से शुरु करीहें.\nआजु के एपिसोड के खास मेहमान रहीहें मशहूर गायक रूप कुमार राठौर जे महुआ के दर्शक श्रोता लोगन खातिर “ए जाते हुये लमहो जरा ठहरो जरा ठहरो” गा के सभका के विभोर कर दीहें. ओकरा बाद यूपी आ बिहार के सुर-वीर अपना अपना परिवार के याद करत गाना गइहें जा. बिहार के ममता कुमारी के “पालपोस के हमके सयान कइलू हे माई” का माध्यम से अपना महतारी आ बड़ बहिन के याद करीहें त रुप कुमार राठौर अपना जिनिगी के अनछुआ पहलूअन के दर्शकन संगे बटीहें.\nजज मालिनी अवस्थी तब एगो मनमोहक प्रस्तुति दीहें आ कहीहें कि सुरसंग्राम २ एह मिथक के तूड़ दीहि कि लड़की रियलिटी शो ना जीत सकऽ सँ. यूपी के शुभा मिश्रा अपना गुरुजनन के याद में “ॐ गुरुवे नमः” गाना सुनइहें त बिहार के जाहिद आजु का स्वार्थी समाज पर गाना सुनइहें कि “हित परित हिताई ना साथ छोड़ देला, जब समय होला कमजोर त सब कोई साथ छोड़ देला”. एह प्रस्तुति का बाद नेपाल से आइल कुछ पर्यटक बतइहें कि नेपालो में सुर संग्राम २ कतना लोकप्रिय हो गइल बा आ पूरा भोजपुरिया समाज के नेपाल का ओर से बधाई दीहें. यूपी के मनोज तब “माई मक्का, माई मदीना, माई मथुरा, माई काशी” के धमाकेदार प्रस्तुति दीहें. एह गाना का बाद मनोज तिवारी पूरा दुनिया का सोझा सकरीहें कि कइसे ऊ सभका के खुश राखे का फेर में अपना महतारी के भुला दिहलन जवना के सजा उनका मिल चुकल बा. कल्पना से जब उनका अपना का बारे में पुछीहें त कल्पना बतइहें कि प्लीज, मैं इस बात पर खुद को रोक नहीं पाउगीं.\nयूपी के रघुवीर अपना माई के दुलार याद करत एगो बहुते भावुक प्रस्तुति दीहें त बिहार के जीतेन्द्र अपना दादा दादी का याद में. बिहार के खुशबू “बेटा बेटा कह के दुलार कइलू” गीत सुना के सभका के गमगीन करा दीहें. आखिर में रूप कुमार राठौर कहीहें कि “अब नींद बच्चों को सुहानी नहीं आती, क्योंकि माँ को भी परियों की कहानी नहीं आती.”\nशो से एलिमिनेट भइल उमेश कुमार के दिहल वचन पूरा करत मनोज तिवारी उनका के एक लाख के चेक दीहें. शो के समापन रूप कुमार राठौर के गावल गीत “संदेशे आते हैं, हमें तड़पाते हैं” सुना के करीहें.


बिहार मे नयका दर से होल्डिंग टैक्स वसूली रोकल गइल – टटका खबर\nबिहार मे नयका दर से होल्डिंग टैक्स वसूली रोकल गइल\nबिहार के नगर विकास विभाग होल्डिंग टैक्स बढ़ावे के आपन फैसला पर फिलहाल रोक लगा दिहले बावे. काल्हु सगरी 49 नगर निकायन के निर्देश जारी कर के कह दीहल गइल कि नयका दर पर होल्डिंग टैक्स के वसूली मत कइल जाव आ पुरनके दर से वसूली जारी राखल जाय.\nविभाग के कहना बा कि प्रोपर्टी टैक्स बोर्ड बनावे के काम होखत बा आ उहे बोर्ड नया होल्डिंग टैक्स तय करी. सगरी नगर निकायन के बिहार नगरपालिका अधिनियम 2007 के वाजिब धारा में आपन प्रस्ताव प्रोपर्टी टैक्स बोर्ड के भेजे के निर्देश दीहल गइल बा.\nTags: होल्डिंग टैक्स


कि होतई बच्चा के भविष्य? | Khabar Lahariya (खबर लहरिया)\nखबर लहरिया » कि होतई बच्चा के भविष्य?\nबच्चा के शिक्षा से जोरे के हर भरसक प्रयास कयल जा रहल हई। पर ई प्रयास केतना हद तक कारगर हई, एकर अंदाजा एई से लगायल जा सकई छई कि मई महिना बितला के बाद भी बच्चा के किताब न मिलल हई।\nबच्चा के शिक्षा पर सरकार अतेक खर्च कर रहल छथिन। जइसे कि पोषाक राशि, मध्यान भोजन, छात्रवृति इत्यादि। लेकिन अतेक खर्च कयला के कोन फायदा जब समय पर बच्चा के किताब ही न मिले। जब समय से बच्चा सबके किताब न मिलतई त कइसे साल भरके पढाई पूरा करतई? ‘‘समझे सीखें’’ कार्यक्रम के तहद ऐई साल जून से नया सत्र के शुरूआत करेके हई। जबकि हर साल अप्रैल से ही शुरूआत हो जाईत रहलईय। इ कोई नया समस्या न हई। विद्यालय में अक्सर कोई न कोई वर्ग के बच्चा किताब से बंचित रह जाई छथिन। 2012 में आठवां के बच्चा के भी समय के बहुत बाद किताब मिललई। एई से उनकर पढ़ाई हि न बाधित होई छई साथ में उनकर मनोबल भी टुटई छई। अईसन में हम केकरा दोषी ठहरा सकई छी? हर कोई एक दुसरा पर आरोप लगा के अपन पल्ला झार लेई छथिन।\nदोसर समस्या इ भी देखे के मिलई छई कि कोई वर्ग के लेल किताब न हई अउर कोई वर्ग के किताब बि.आर.सी. में सड़ईत रहई छई। बिद्यालय में शिक्षक के कमी, भी एगो बड़ा समस्या हई। अब अगर ओहु में किताब भी न रहतई त कि होतई? सरकार ऐई पर तनको ध्यान देइतथिन, त शायद इ समस्या देखे के न मिलतियई।


सईंया हमार मोटर कार ले के आयो रे – Anjoria\nमई 15, 2011 पेट्रोल के दाम, लस्टम पस्टम\nपुरनका जमाना से हीरोइन सभे इहे गावे. अउर खाली हीरोइने के मन के नाहीं बाकी सब मेहरारू के मन के इहे भावे कि उनके बलम मोटरकार पर चढ़ के आवस.\nअब केतना मेहरारून के भाग में भलही इहे लिखल होखे कि बिआहे के बेरा उ मोटरकार पर चढ़ल होखिहन, जइसे अपना ओर के कतना दुलहा अइसन बाड़े कि अपना बिआहे में “टूपीस सूट” पहिरलन. अब साइकिल पर सूट पहिन के उ कहवाँ जइहें? अउर केतना जाना के त सूटवो माँगल रहल, जौन बिआह भइला का बाद लवटा देबे के पड़ल. केतना दुल्हा के त उ सूटवा लौटावे के बेरा अपना यार दोस्त से झगड़ो मोल लेबे के पड़ल. काहें कि सूट में हरदी, दही, सेनूर और ना जाने कौन कौन चीज के दाग लगा के दूल्हा लोग लवटावेला. बाज सूटन के भाग बढ़िया होला. बिना दाग-ओग के कई बिआहन में घूम फिर ले ला. त केतना सूट के भाग बड़ा खराब होला, एक बार बन गइल, देह पर चढ़ गइल अउर ओकरा बाद फेर देह पर चढ़े के ओकरा साईत ना भेंटाइल. अपना ओर के कतना जाना के सूटन के इहे दुर्भाग्य ह. दूल्हा राम बेसाइज के होखस, चाहे टिटिहरी के कद-काठी के होखस त उनकरा सूट का संगे अक्सर अइसने होला. केहू ओकर पूछ्तर ना होखे.\nइहे हाल अधिकतर बनारसी साड़िनो के होला. साड़ी त खैर देहे-देह ना घूमे बाकिर एक बेर किनइला का बाद बाकस में जौन कसाइल त फेर कवनो बिआहे में पहिरा के बेरा उ निकालल जाला. लेकिन ओहिमें गजन के बात ई बा कि कई बेर अइसन पर-पट्टीदारी में बिआह ना पड़े कि ओकर इस्तेमाल कइल जा सके. अउर बरिस-बरिस तक एके तहे दबाइल उ चिंगुरी-चिंगुरी फाट जाले. अपना ओर के धोबी लोगन के बातो त का कहल जाव ? दू बेर कपड़ा भेज दीं धोये के त ओकर रंग फेर रउरा ना चीन्ह पाइब. खैर, बिआह त सचहूं में गजन के चीज ह. ई सब छोट-मोट गजन देखल जाई त भला बिआह कहीं हो पाई.\nअब जेकर बिआह होला ऊ दूल्हा अउर दुलहिन के गोड़ धरती पर ना पड़े. भले दहेज जुटावत में लइकी के बाप के आँखि का आगे अन्हार हो गइल होखे, चाहे लइका राम अबही अपना गोड़ो पर खड़ा ना होखस, बाकी उ अपना के कवनो हीरो से कम नाहीं मानस. हैसियत वाला बाप होलें त चार चक्का दहेज में माँगल जाला, नाहीं त दू चक्का खातिर केकरा मजाल बा कि मांगे के बेरा उ मुँह पर जॉबी कस दी.\nअब अइसना में जे लइकी अपना के हीरोइन बुझे लागेली उनकरा मुँह से भले ना फूटो बाकिर उनकर दिल त चिला-चिला के इहे गावेला “सईंया हमार मोटरकार ले के आयो रे”. अब अलग बात बा कि ए घरी रउरा देहात में घूम आईं, देखब, सबका घरे दहेजुआ मोटरसाइकिल पड़ल बाड़ी सँ. आखिर पेट्रोल भरावे के पइसो त चाहीं. सरकार जब रोज पेट्रोल के दाम बढ़वले जातिया. उ कसाई के का मालूम कि मोटरकार पर चढ़े खातिर केतरे दुलहिन के करेजा कसमसाला. शायद दुलहिन बड़ी समझदार बाड़ी एहिसे उ पहिलहीं कहे लगेली “धक्का दई-दई चलायी रे”.


सुकुलजी..रउआँ बहुते बेजोड़ बानी जी – Anjoria\nसुकुलजी..रउआँ बहुते बेजोड़ बानी जी\nAug 31, 2012 प्रभाकर पाण्डेय\nआजु हमरा सुकुलजी के बहुते इयादि आवता. जब हमरा खूब हँसे के मन करेला त हम सुकुलजी के इयादि क लेनी. सुकुलजी के एइसन-ओइसन मति समझीं सभे. सुकुलजी त बहुते काम के चीज हईं. सुकुलजी त ओमे के हईं की उहाँ का बालू में से तेल निकालि देइबि.\nसुकुलजी जब घरे रहबि त फटही बंडी अउर लुंगी पहिनी के, कांधे पर गमझा लटका के, नंगे गोरे पूरा गाँव का जवार घूमि देइबि पर उहे सुकुलजी जब कवनो रिस्तेदारी में जाए के तइयार होखबि त गवनही मेहरारू कुल की तरे सजबि, सँवरबि.\nपता ना सुकुलजी के बाबूजी उहाँकी बिआहे में कोट सिउआ के सही कइनी की गलती, इ हम ना कहि सकेनी पर बिआहे की 20-22 साल बादो आजुओ सुकुलजी के कोट ओहींगा चमकता. हँ इ अलग बाति बा की ओमे-किसिम-किसिम के बटाम लागि गइल बा. अब रउआँ सोंचति होखबि की इहाँ कोट के बखान काहें कइल जाता, त हम इ कहल चाहतानी की जब सुकुल जी कहीं पहुनाई में निकलबि त इ आपन बिहउती कोट अउर बिहउती मोजा-जूता जरूर पहिनबि.\nसुकुलजी के अगर रऊआँ उनकी गाँव में देखि लेइबि त इहे कहबि के कवनो भकभेल्लर ह (भकभेल्लर हम एसे कहनी हँ की हम सुनले बानी की सुकुलजी की बिआहे में जब सुकुलजी अपनी ससुरारी में खीर खाए बइठने त ओ गाँव के जनाना बुढ़-पुरनिया एगो गीत सुरु कइल सब…ई भकभेलरा दामाद कहाँ से हमरी इहाँ आइल रे, बरओ पाकल, मोछियो पाकल, लागता इ भागलपुर के भागल… ई भकभेलरा दामाद कहाँ से हमरी इहाँ आइल रे…) चाहें हँसमतिया के भाई ह पर उहे सुकुलजी जब गवनहीं मेहरारू कुल की तरे बनि-छनि के रिस्तेदारी में जाए के निकलिहें त लागि की कवनो दुबिआहा अब पहिले-पहल अपनी ससुरारि जाता.\nसुकुलजी के इयादि आवते हमरा हँसी काहें आ जाला इहो बता देतानी अउर गारंटी दे तानी की रउओं आपन हँसी रोकि ना पाइबि. खैर हम त सुकुलजी के तीन-चार गो खेला देखले बानी ओमे से रउआँ सब के अबे एक्के गो सुनाइबि, काँहे कि सगरी सुना देहलहुँ पर मजा किरकिरा हो जाई.\nहम सुकुल जी के जबन घटना बखाने जा तानी उ टटका बा, कहले के मतलब इ बा की पिछलहीं गरमिए में उनकर इ खेला हम देखनी.\nबिआह-सादी के दिन रहे अउर हमहुँ नोकरी पर से छुट्टी ले के गाँवे गइल रहनी. रउआँ सब के त पते बा की बिआह-सादी की दिन में केतना नेवता गिरेला. अगर घर में 3-4गो सवांग होखे लोग तबो सबके एक-आध दिन आंतर दे के कवनो तिलक, बिआह आदि में जाहीं के परेला. हमार बाबा कुछ नेवता लिआ के हमरी आगे ध देहने अउर कहने की बाबू छाँटि ल की तूँ ए में से कगो में जइबS, वइसे तोहरी ऊपर बा ना त झुनझुन-मुनमुन के भेजि देइबि चाहें हमहीं चलि जाइबि. हम नेवतन के निहारे लगनी त का देखतानी की ओ ही में सुकुलोजी के नेवता बा. सुकुलजी के नेवता देखते तS हम ओ के खोलि के लगनी पढ़ें. सुकुलजी की छोट बहिन के बिआह रहे अउर एकदिन की बादे तिलक रहे. अब हम काहे के अउर नेवतन के देखीं, हम दउरि के बाबा की लगे गइनी अउर कहि देहनी की सुकुलजी वाला तिलक अउर बिअहवो में हमहीं जाइब. बाबा कहने नया रिस्तेदार हउअन अउरी तिलके में घरभरी के चले के कहले बाने. तोहार बाबूओजी आ रहल बाने बिहने सबेरे, ओ तिलके में जाए खातिर. फेर बाबा कुछ सोंचि के कहने ठीक बा तूँ अउर तोहार बाबूजी चलि जइहS जा. हमरा त अंदर से लड्डू फूटत रहे, हम कहनीं ठीक बा.\nदूसरा दिन हम बाबूजी की साथे दुपरिअवे में सुकुलजी की इहाँ पहुँच गइनी. साँझिखान तिलक पहुँचि गइल लइका की दुआरे पर. अरे इ का तिलक त चढ़ि गइल पर तिलक चढ़ले की बादे अचानक हल्ला सुनाए लागल. सुकुलजी के बाबूजी अउर लइका की काका में लेन-देन के ले के कुछ बतकही होत रहे. हमहँ उहाँ पहुँचनी. सुकुलजी त पहिलहीं से उहाँ बँसखटिया पर मुँह लटका के बइठल रहने. सुकुलजी के बाबूजी खूब तेज आवाज में कहने की हमार सामान वापस क दS…तहरी घरे हमरी लइकिनी के बिआह ना होई. लइको के काका जोर से कहने की घर में से इनकर सामान ले आके वापस क द सन. इ बहुत चालू बाभन बाने सन. कहतानेसन कुछ अउर तथा करतानेसन कुछ अउर. सुकुलजी के बाबूजी सुकुलजी पर घोंघिअइने, “इ सब, एही सारे मउगे के कइल-धइल हS…का तय कइले बा..का नाहीं केहू के बतवले नइखे..अउर पूछले पर कहत रहल हS की हम बानी न सब संभारी लेइबि..तूँ टेंसन मति लS.”\nअरे इ का ए दादा. सुकुलजी की बाबूजी की एतना कहते सुकुलजी त लगने भोंकार पारि के खूब जोर-जोर से रोवे. एइसन लागे की कवनो मेहरारू गवने जा तिया. सब लोग एकदम सांत हो गइल पर सुकुलजी आपन रोवल चालू रखने अउर बीच-बीच में रुँआँसे बोली में बोलत जाँ, ” इ हमार बाप नइखन, कसाई बाने. हर जगहिए कुछ न कुछ नाटक क के सब काम बिगाड़ि देने. खरमतियो कि बिआहे में इ एहींगा नाटक कइले रहनें..ऊँ…ऊँ…ऊँ……..” अरे अब त सुकुलजी के बाबूजी के ठकुआ मारि देहलसि, उ एकदम से चुप हो गइने, उनकर मुँह झँउआ गइल. एकरी बाद सुकुलजी उठने अउर रोवते लइका की काका से हाथि जोड़ि के कहने, “निकलवा दीं महराज, हमार समान. हमार बापे एइसन बा. राउर कवनो दोस नइखे.ऊँ…ऊँ…ऊँ……..”\nसुकुलजी के रोवाई से सब गमा गइल रहे, सोंचे पर मजबूर हो गइल रहे पर हमार हँसी रुके ना…काँहे कि हमरा पता रहे की अब सुकुलजी की दाँव से केहू बँची ना. लइका के काका केतनो हुँसीयार होखों पर उनकरा अब फँसहिंके बा.\nसुकुलजी के रोवाई अब अउर तेज होत जाव….बीच-बीच में कहल करें…अब हमार बहिन कुँआरे रही…जब बापे एइसन बा…त का कइल जा सकेला. अब त सुकुलजी की अगल-बगल में कईगो रिस्तेदार जुटी के समझावे लागल रहे लोग…बाबू..चुपा जा…ओने लइका की कको के समझावे खातिर कइगो मेहरारू (लइका के बुआ, ईया) घर में बाहर आ गइल लोग. लइका के ईया लइका की काका से कहली, “जा ए मास्टर, तोहरा इजति के कवनो लाज नइके. दुआरे पर हित-नात के बोला के एतना नाटक कS देहलS. देखबS सुकुल बाबू केतना रोवताने.”\nअब हमरा पूरा यकीन हो गइल रहे की सुकुलजी अपनी खेला में कामयाब हो जइहें, काहें कि लइका के फुआ, माई, ईया सबलोग एकट्ठा हो के सुकुलजी के चुप करावे लागल अउर लइका की काका के डांटे लागल. लइका के कको ठकुआ गइल रहनें. हमार हँसी अब रूकले मान के ना रहे. काहे के सामान अब घर में से बाहर आओ, जे जहें रहे उहवें गमा गइल रहे. तिलकहरू लोग आराम से खाइल-पियल. अब लइका की काका के तनको हिम्मत ना रहे की एको सब्द बोलें. घर में जा के एकदम से गमा गइने. एकरी बाद बिआहो एकदम निमने-निमने बीत गइल. बिआह बितले की बाद हम सुकुलजी से कहनी की महराज राऊर कवनो जबाब नइखे, जहाँ सुई ना घुसी उहाँ रउआँ हाथी घुसा देइबि, काम परले पर गदहवो के बाप बना लेइबि. सुकुलजी की चेहरा पर कुटिल मुस्कान तैरि गइल.\nबाद में पता चलल की सुकुलजी लइका की ओर से जेतना फरमाइस भइल रहे सब मानि ले ले रहने…पर देखा देहने लइका की काका के अँगूठा.. जय हो..\nबतकुच्चन  – ७४\n2 thought on “सुकुलजी..रउआँ बहुते बेजोड़ बानी जी”\nहा हा हा… भाई पांडे जी! बहुत मजेदार बखान कईले बानीं अपने ई शुकुल जी के… मजा आ गईल…\nशुकुलजी के फोन आइल रहल ह..खाली एतने कहि के फोन काटि देहने हँ..की बाबू..तूँ घरे आवS तब तोहार खबर लिआई…खैर अब जवन होई उ देखबि..पर ए बात के खुशी बा की इंटरनेटिया जबाना में गाँव-जवार के लोग..अँजोरिया पढ़ता..अउर फोन पर धमकावता…हा..हा..हा..


(शुक,2दिसंबर)\nमोतिहारी जेल में औचक छापा में 23 गो मोबाइल फोन बरामद भइल बा.\nविधानमंडल के शीतकालीन सत्र आजु से शुरू हो गइल. विधान सभा में अध्यक्ष उदय नारायण चौधरी बतवलें कि लोजपा विधायक प्रमोद कुमार सिंह आ नौशाद आलम जदयू में शामिल कर लिहल गइल बाड़े. आजु मंत्री हरि प्रसाद साह, मुख्यमंत्री रहल भागवत झा आजाद, मंत्री रहल मोहम्मद सुलेमान आ केन्द्रीय मंत्री रहल उपेन्द्र नाथ वर्मा समेत तेरह लोग के निधन पर शोक प्रस्ताव पारित कर के सदन के कार्यवाही सोमार तक ले स्थगित कर दिहल गइल.\nआजु विधानमंडल के बिजली पाँच मिनट खातिर कट गइल त मुख्यमंत्री नीतीश कुमार कहलन कि जब बिजली बोर्ड के आजादी दिआला त ऊ मनमानी करे लागेला.\nबुध का दिने सिवान जिला के आन्दर इलाका के दाहाबाड़ी गाँव से बहुते मात्रा में स्प्रिट आ देशी शराब जब्त कइल गइल आ दू आदमी का खिलाफ केस दर्ज करावल गइल.\nबिहार में विश्वविद्यालय शिक्षकन के रिटायरमेंट उमिर बासठ से बढ़ा के पैंसठ करे के फैसला लिहल गइल बा जवन तीस जून दू हजार दस से प्रभावी मानल जाई.\nछपरा मुजफ्फरपुर वैशाली आ समस्तीपुर में कुल करीब चालीस गो मुकदमा में खोजात अपराधी प्रेमचन्द उर्फ फाइटर शुक्ला के लाश मुजफ्फरपुर के सरैया इलाका से मिलल बा.


पगलो आजी - Aksharang\nकहानी– भोजपुरी२०७७ असार २१ आइतबार\nओह दिने गाँव के प्राथमिक इस्कूल में कवनों बरात रुकल रहल । खूब चहल–पहल रहल । हमहन के घर के समनवे वाला खेत में तम्बू गड़ल रहल अउर बराती लोगन क खूब स्वागत–सत्कार होत रहल । लाउडस्पीकर पर ‘हाँथे में मेहँदी, माँगे सेनुर, बरबाद कजरवा हो गइल हो…।’ बजत रहल । ओहर समियाना में जेतने किसिम क गाना बजे एहर घर में आजी ओतने किसिम क गारी तजबीज के बाबा के आवभगत में लगल रहलीं । हम ओह समय कक्षा तीन में पढ़त रहलीं । न त गाना क महातम समझ में आवे न त गारी क । बस एतना जानत रहलीं कि कवनों न कवनों गारी बाबा के कपारे चढ़ी आ फिर उहो खुनुस में आजी के कुल्ह आकी–बाकी पूरा करे के धमकी देत गोजी लहरावत ,धोती फटकारत भरि–भरि गाल गरिआवत चल दीहन, कब्बो खेत ओरी त कब्बो सीवान ओरी । उनके जाते आजी बुदबुदात–खदबदात दाल–भात रीन्हे लगिहन । बाबा–आजी क कलह अउर सुलह दिनरात देखे क हमहन क आदत रहल बाकिर ओह दिने त अति हो गइल रहे । आजी क गारी रुकहीं क नाम ना लेत रहे अउर बाबा दुआरे बइठल इनके हिकभर सरापत रहलन । हम एह फेर में रहलीं कि एह झगड़ा–झंझट के फेर में बाबा के संगे समियाना में नाच देखे जाए के मिली कि ना । बड़ा जिदीअइले,धूर में लोट–लोट के रोवले त बाबा मानल रहलन बाकिर अब इनहन लोगन के झगरा–झंझट में कुल्ह मेहनत पर पानी पड़ले नियन लगत रहल । नउवा चच्चा हर कार–परोजन क बोलावा दुआरे आके दे जात रहलन । हर बोलावा पर हम कब्बो बाबा के पंजरे दऊड़ के जायीं कब्बो आजी के लग्गे बाकिर एह लोगन में गारी–गरगरहट भईले के बाद अइसन फुल्ला–फुल्ली हो गइल रहल कि ‘हूँ–टूँ’ भी बन हो गइल रहल । सांझी ले केहू–केहू से ना बोललस त हमहीं आजी के मनावे गइलीं—\n“ए आजी हो ! बिआह देखे ना चलबू का हो..ताई जी अउर … ?” बड़ा डेरात–डेरात अबहीं कंठ से एतने निकलल रहल कि आजी खुनुसन मारे के दउड़ा लिहलीं ।\n‘भगबी कि ना इँहा से ..बियाह देखे जाए के ह इनके…अइलीं ह इँहा नेवता–हँकारी करे । कब्बे ले त एही ताक में लगल हउवे ऊ निस्तनिया कि हम एहर बियाह देखे जायीं आ एके पतुरियन क नाच देखे के मिले, कुल्ह पेट काट–काट के संचल–धइल कमाई लुटावे के मिले । अउर तू जवन बब्बा जी (बब्बा जी’ के मुँह चमकावत–बिरावत अउर हाथ नचावत उचरलीं– के कान्ही पर चढि़ के नाच देखे जाए खातिर बेकल हई न त आवे दे तोरे माई–बाप के …कहीला न कि ..अपने त अपने ई बित्ता भर के लइकियो के नासत ह निस्तनिया ।’ आजी से माई–बाप क नाँव सुनते हमके अइसन कँपकपी छूटल कि चललीं भाग । माई–बाप के कोप से अबहीं तक त इहे लोग बचावत आइल रहल । छोट–बड़ भूल चूक ढांपत–तोपत आइल रहल । माई–बाबू के घरे ना रहले के चलते ही त नाच देखे क सुखद संयोग बनल रहल । इनहन लोगन क रार–तकÞरार देख के त अब हमके तनिको आस ना रहल कि नाच देखे जाए के मिली । दुवार के समनही समियाना भइले प त मोका मिलल रहल नाच देखे जाए क । एसे पहिले लइकी होइले गुने कहीं मेला–हाट,बर–बरात जइहीं के ना मिले । पिताजी एक ले खुनुसाह । कहीं अड़ोस–पड़ोस में भी खेलत धरा जाईं त अइसन डाँटे कि हमार होस–हवास गुम हो जाय ।\nआजी क डाँट–फटकार सुन के हम चुपचाप दुआरे भाग आइल रहलीं आ लाउडस्पीकर पर बजत गानन के सुन के मन मनावत रहलीं । नाच देखे जाए क अब कवनों आस ना रहे तब्बो रहि–रहि के काली माई से इहे मनाईं कि हमार आजी माई मान जायँ, की त बाबे खुनुसइले सही बाकिर नाच देखे चल दें । बाबा से पहिले आजिए के बियाह देखे जाए के पड़ल । टोला–मोहल्ला क गोतिनी दयादिन अइलीं आ आजी पहिन–ओढ़ के तइयार होके निकल गइलीं, जाते जात हमरो के नयका फराक अउर चप्पल पहिना के धिरावत गइलीं— देख ! जदि इ बुढ़वा पइसा रोपया लुटाई त हमके बतइहे । ओइसे त कुल बकसा–कोठारी ताला–कुण्डी दे आइल हईं बाकिर हऊ खुद्दीया बनियवा ..महपतरा एकर संगी न हक्, रिन करजा देवे में एक छन ना गंवाई.. हमहीं न जानत हईं कि परसाल क रीन कइसे भराइल रहल…।’ आजी पता ना अउरी का–का बरबरात रहलीं, हमके कुछ ना सुनात रहल ..बस इहे लगे कि केतना जल्दी समियाना में पहुँची आ नाच देखे के मिले । आजी के गइले के बाद बाबा सपÞmेद कड़कड़ धोती कुरता पहिन के तइयार भइलन आ हम उनकर उंगली थमले कुदत–फानत खूब सुन्नर सजल समियाना में पहुंचलीं । जगमग–जगमग करत दूधिया रोशनी में रंग–बिरंगा मंच सजल रहे । ओप्पर सात जनी नाचत रहलीं । गाना क एक लाइन अबहियों ले इयाद ह— सात सहेलियाँ खड़ी–खड़ी,गाना सुनावें घड़ी–घड़ी ।’ कब्बो हम उनकर गाना सुनीं त कब्बो बेसुध होके उनकर बनाव–सिंगार देखीं । एक गाना खÞतम होवे त दोसर शुरू हो जाय अउर जब दुसरका शुरू होवे त कुछ नाचेवाली परदा के पीछे आके सुस्ताएं अउर अपने चेहरा पर कुछ सपÞmेद रंग क लेप लगावं । हमहूँ एकाध बार एह उम्मीद में जायीं कि हमरो मुखमण्डल पर गोर करे वाला पाउडर केहू पोत देत बाकिर केहू हमरे ओरी देखबो न करे सब अपनही सजे–धजे में लगल रहे । कुछ देर त नाच देखे में मन लगल बाकिर तनिके देर में इ देख के मन दुखित होवे लगल कि गाँवे क कुल बाबा–चच्चा लोग नचनियन प खूब जम के पइसा–रूपया लुटावत हउवन । ढेर दुःख इ देख के होत रहल कि हमरो बाबा जे दिन–दिन भर ररले प दस पइसा टाफी खाये के देत रहलन ऊ नाचेवालिन के रुपया प रुपया लुटावत हउवन । ई कुल देख के मारे जलन से हम रोवे–जिदिआए लगलीं कि— घरे चला….चला नाही त आजी के बता देब कि तू केतना–केतना पइसा लुटवला ह ।’ बाबा कुछ देर ले त हमार रोवल गावल बरदास्त कइलन बाकिर जब बिलखल असह्य होवे लगल त दू–चार चटकन जड़ दिहलन । बाबा क दुलरुई रहलीं हम अउर कब्बो अइसन जबर झापड़ ना खइले रहलीं । जइसे–जइसे एक के बाद एक झापड़ पड़त जाए ओइसे –ओइसे हमरे रोवाई क सुर ऊँचा होत जात रहे । अबहीं हमार रोवा–रोहट चलते रहल कि समियाना में हड़कम्प मच गइल । जेके जहाँ से दवर मिलल उंहवें से भाग निकलल । एह भागा दौड़ी में बाबा न जाने कहाँ चल गइलन । नचनिया–गवनिया लोग मंच के पीछे लुका गइलन । भगदड़ में भागत–परात हमके इहे देखाइल कि पगली आजी जे हमरे आजी क सखी रहलीं दुनू हाथ से मोटका डण्डा भांजत मरद लोग के मारत–दहाड़त एकदम रणचंडी बन गइल रहलीं । ऊ हमरे ओरी दउड़ल अवते रहलीं कि केहू हमके गोदी में उठवलस अउर मंच के पीछे अन्हरिया वाले हिस्सा में आके लुका गइल । बाद में जब चारो ओर शांति छा गइल त हमके गोदी में लेके ऊ बहरे अइलीं । पगलो आजी से हमार जान बचावे वाली ऊ उहे नचनिया रहलीं जे मंच पर सबसे आगे खड़ी होके गावत रहलिन .. सात सहेलियाँ खड़ी–खड़ी…..। हम उनकर उपकार एतरे चुकवलीं कि घरे जाके बाबा क पइसा लुटावे वाला बात आजी से ना बतवलीं ।\nओह दिन के बाद से पगलो आजी मय टोला–महल्ला मशहूर हो गइल रहलीं । हमार आजी त उनकर बखान करत ना थकें कि…’ सब हमरे सखी के पागल–पागल कह के लो–लो कइले रहेला न, देखा लोग जवने नीच–पातकिन (बाबा ओरी देख के) के बड़–बड़ जाना सुधार ना पवलन उनके छनभर में हमार सखी क डंटा सुधार दिहलस । ओह सुधार कार्य के बाद जब–जब पगलो आजी घरे आवं त हम डर के मारे लुका जाईं ।\nकक्षा तीन के बाद गाँव छूट गइल । पहिले गरमी के छुट्टी में फिर बाद में तीज–त्यौहार,शादी–बियाह तक गाँवे आइल–गइल सिमट के रह गइल ।\nएना पारी जब भाई के तिलक में गाँवे गइल रहलीं त पगलो आजी मिले–भेंटे आइल रहलीं । कुल्ह हाल –समाचार भइले के बाद हम पूछलीं कि —‘ए आजी !ओह दिनवा क बतिया इयाद ह जब तू बरतिया में घुस के सबके ठोंकले–बजवले रहलू …।’ जबाब में आजी ठहाका मार के हँसत कहलीं …बाची हो ! नसेड़ी–भंगेड़ी ,पागल–छीतर अदमिन के होस–हवास में ले आवे खातिर केहू न केहू के त पागल बनही के न पड़ेला, बन गइलीं…आजो सब पागल–पागल कहे ला त कब्बो हँस के चुप लगा जाइला त कब्बो अन्हेरहूँ धउरा लिहीला ।\n“त का कब्बो तोहके कवनों दिमागी बेमारी ना रहल ?”हम झिझकत–लजात पूछलीं ।\n“अरे भक्क ! जइतू रानी…….अइसन कुल बेमारी रहत त महल–दुमहला तनात । बेटी–बेटा अपने–अपने घरे राज रजतन ।’ दुनू सखी, माने हमार आजी अउर पगलो आजी दुनू जनी हँसत–बिहँसत रहलीं अउर हम बाउर जस पगलो आजी के भाव–भंगिमा में ऊ पगली तलाशत रहलीं जवन सैकड़न के भीड़ में अक्केले दम पहुँच के हड़कम्प मचा दिहले रहल । पगलो आजी उहे हमार आजी क दुलारी सखी रहलीं जिनके एह कांड से पहिले दुल्हिन आजी कहल जात रहल अउर जिनके शील–संकोच अउर नाक के नीचे तक के घुँघुट क उदाहरण हर नइकी पतोह के दीहल जात रहल ।\nखजुरी, वाराणसी, भारत\nदिसम्बर की गुनगुनी धूप


टटका खबर, बियफे, २७ मई – Anjoria\nMay 27, 2010 news in bhojpuri, टटका खबर\nमाया के माया तीन साल में ३५ करोड़ बढ़ गइल\nबड़का बड़का उद्योग एह रफ्तार से ना बढ़ सकस जवना रफ्तार से मायावती के संपत्ति बढ़ रहल बा. खुद मायावतीए का अनुसार तीन साल का भीतर उनकर संपत्ति ५२ करोड़ से बढ़ के ८७ करोड़ के हो गइल बा. ई जानकारी मायावति विधान परिषद खातिर आपन परचा भरे में दाखिल कइले बाड़ी. काश उनका शासन में चलत यूपीओ के संपत्ति में अइसने इजाफा भइल रहित!\nकुर्सी से चिपकल शिबू के सौदागिरी चालू बा\nशिबू सोरेन के पार्टी एक तरफ कांग्रेस से सौदाबाजी करे में लागल बा आ दोसरा तरफ हेमन्त सोरेन आ चम्पई सोरेन भाजपा के फेर से पटावे में. कांग्रेस आ भाजपा कवनो में अतना नैतिकता भा राजनीतिक साहस नइखे लउकत कि एह सौदाबाजी के साफगोई से नकार सकस. झारखण्ड के मुख्यमंत्री बन के निर्दलीय कोड़ा जतना कोड़ लिहले बाड़े कि सबका मन करे लागल बा कि एह खेत के कुछ फसल ओकरो घरे आवे.\nआनन्द सर के कमाल तीसो के तीसो आईआईटी में\nबिहार के मशहूर सुपर तीस एहू साल कमाल कर देखवलें जब तीसो के तीसो आईआईटी का प्रवेश परीक्षा में सफल हो गइलें. गणित विशेषज्ञ आनन्द कुमार हर साल बिहार के तीस गो गरीब विद्यार्थियन के चुनेलें, फोकट में पढ़ावेलें आ ओह लोग के सफल बना के देखा देलें. अबले आठ साल में ऊ २४० गो विद्यार्थीयन के तइयार कइलें जवना में से २१२ गो सफल भइलें. एह सफलता पर कवनो गुरु गर्व कर सकेला. बधाई आनन्द कुमार!\nएयर इण्डिया के हड़ताल वापिस बाकिर १७ जने नेता बर्खास्त\nदिल्ली हाईकोर्ट का आदेश का बाद एयर इण्डिया के हड़ताली कर्मचारी हड़ताल वापिस ले लिहलें बाकिर प्रबन्धन एह बीचे १७ जने कर्मचारी नेतवन के बर्खास्त कर दिहलस आ १५ गो इंजीनियर के निलम्बित कर दिहले बा. एयर इण्डिया आजु आपन ७८ गो उड़ान चलाई आ कहले बा कि दू दिन में हालात सामान्य बना लिहल जाई.\nमंत्री समूह फैसला करी जाति आधारित जनगणना पर\nकेन्द्रीय मंत्रीमण्डल का बैठक में जाति का आधार पर जनगणना करावे खातिर आम सहमति ना बन पावल. कुछ देशभक्त मंत्री एह बात पर चिन्ता प्रकट कइलें कि जाति का आधार पर जनगणना करवला से जातिगत विद्वेष भड़की आ जाति के जहर देश के अउरी नुकसान चहुँपाई. दोसरा तरफ एकर समर्थक मंत्रियन के कहनाम रहे कि जाति सामाजिक सच्चाई ह आ एकरा से मुँह ना घुमावल जा सके. अब एह मसला के मंत्रियन के एगो समूह के सँउप दिहल गइल बा जवना के अध्यक्षता प्रणव मुखर्जी करीहें.\nअफजल अपना बचाव में कानूनी हथियार इस्तेमाल कइलस\nसंसद पर हमला करे का मामिला में फाँसी के सजा पा चुकल अफजल कोर्ट से गुहार लगवले बा कि ओकरा के फाँसी के सजा दिहल गइल रहे बाकिर सरकार ओकरा याचिका पर देरी कर के ओकरा के अकेले डेथ सेल में सड़े पर मजबूर कइले बिया. कहले बा कि ओकरा के जम्मू काश्मीर के जेल में भेज दिहल जाव जेहसे ओकर परिवार वाले ओकरा से भेंट मुलाकात कर सकस. सुप्रीम कोर्ट एगो मुकदमा का फैसला में कहले रहुवे कि अगर फाँसी देबे में बहुत देरी लगत बा त फाँसी सजा के बदल के उमिर कैद के सजा कर देबे के चाहीं. सरकारो के मंशा शायद अइसने कुछ बा.\nअमरसिंह के भउजाई के मिलल सपा के टिकट\nसभका के चउँकावत मुलायम सिंह फेर से जया बच्चन के राज्यसभा के टिकट दे दिहलन. अमर सिंह के बहुत उम्मीद रहुवे कि उनकर जया भाभी उनका साथे आ जइहें बाकिर उनका एके गो जया, जयाप्रदा, के समर्थन से संतोष करे के पड़ी. सपा आपन दोसरका टिकट रशीद मसूद के दिहले बा जे पार्टी के राष्ट्रीय उपाध्यक्ष हउवें. जया बच्चन के टिकट से मोहन सिंह के सपना धराशायी हो गइल जे सोचले रहुवन कि अमर सिंह के गरियावे के इनाम में उनका के राज्यसभा भेज दिहल जाई. एकरे के कहल जाला कि जातो दिहलें भातो ना मिलल!\nराष्ट्रपति प्रतिभा पाटिल चीन यात्रा पर\nपिछला दस साल में भारत के कवनो राष्ट्रपति के पहिलका चीन यात्रा पर गइल प्रतिभा पाटिल के बीजिंग में भव्य स्वागत कइल गइल. एह यात्रा पर उनकर मुलाकात चीन के शीर्ष नेता लोगन से होखी. एह यात्रा का दौरान प्रतिभा पाटिल ओहिजा श्वेत अश्व बौद्ध मंदिर के उद्घाटन करीहें.\nसाढ़े तेरह लाख के गबन में प्रधान के जेल\nबलिया के सोनवानी के प्रधान सुरेश कन्नौजिया के गिरफ्तार कर के जेल भेज दिहल गइल बा. गिरफ्तारी का बाद कवनो बसपा नेता फोन से टीएससी के जिला परियोजना समन्वयक के हड़कवलसि कि प्रधान ओकर खास आदमी ह आ अगर ओकरा कवनो तरह के दिक्कत भइल त ठीक ना होखी. अब ओह बसपा नेतो पर जाँच करे के आदेश हो गइल बा.\nपब में भइल झगड़ा खातिर जडेजा आ रोहित बोर्ड से माफी मँगले\nवेस्टइंडीज में बीसबीसा वर्ल्ड कप खेले गइल टीम के सदस्य रोहित शर्मा आ रविन्द्र जडेजा बोर्ड से माफी मँगले बाड़े. जडेजा कहले बाड़न कि ऊ ओहिजा खाना खाये गइल रहलें जब कुछ भारतीय मूल के अमेरिकी ओह लोग के भला बुरा कहे लगलें. रोकला पर लोग मारपीट पर उतारु हो गइल. उनकर कहनाम बा कि ऊ कवनो झगड़ा ना कइलें बाकिर बोर्ड से माफी माँगत बाड़े कि आइन्दा अइसन कुछ ना होखे एकर पूरा ध्यान रखीहें.


तोहरा ले बढ़िया हिन्दू हम – बतंगड़ 64 – Anjoria\nदिसम्बर 7, 2017 तोहरा ले बढ़िया हिन्दू हम, बतंगड़\nदेश कहवाँ सा कहवाँ आ गइल. चरखाना वाला गमछी आ जालीदार टोपी पहिरल अब आउट आफ फैशन हो गइल आ कुर्ता का उपर से जनेऊ पहिरे के जमाना आ गइल. एह हिन्दू जगरम के शुरुआत करे वालन में राहुल गाँधी के नाम सबले खास हो गइल बा आ कम से कम एह मामिला में हिन्दूवादियन के चाहीं कि उनुका के एकर मान देसु. अबहीं ले ई पता ना रहुवे कि राहुल गाँधी के मजहब, रिलीजन, भा पंथ का ह. केहू उनुका के खान मानत रहल त केहू ईसाई. बहुत कमे लोग उनुका के हिन्दू मानत रहुवे. बाकिर अब कांग्रेस का तरफ से बाकायदा बयान सामने आइल बा कि राहुल हिन्दुवे ना जनेऊ पहिरे वाला हिन्दू हउवें. ई अलगा बाति बा कि एह तरह के बयान देबे वाला ई ना बतवलसि कि उनुकर जनेऊ भइल कहिया. जवना आदमी के हवन में बइठे के लूर ना होखे, जेकर गिरोह सड़क चौराहा प गोकशी क के गोमांस के भोज देबे, जेकरा गोल के सरकार सुप्रीम कोर्ट मे हलफनामा दे के कहले होखे कि भगवान राम काल्पनिक हउवें आ उनुका होखला के कवनो सबूत नइखे ओह आदमी के जनेऊधारी ब्राह्मण हिन्दू बतवला प कतना लोग विश्वास करी से देखे के पड़ी.\nबाकिर अतना त मानहीं के पड़ी कि शान से कहीं कि हम हिन्दू हईं के नारा देबे वाला लोगो एह शान से कबो ना कहल जवना शान से अब राहुल गाँधी के हिन्दू होखे के दावा कइल जा रहल बा. उनुका गोल के एगो बीफ कारोबारी त एहू ले आगा बढ़ी के दावा क दिहले बावे कि पीएम मोदीए हिन्दू ना हउवें. खुद राहुल गाँधी अपना के शिव भक्त होखे के दावा करत चलत बाड़न. शायद गुजरात चुनाव का झोंक में ऊ इहो भुला गइल बाड़न कि अगिला साल कर्नाटक के भोट होखे वाला बा. ओह घरी उनुकर शिवभक्ति उनुका खिलाफ जा सकेला. एह सभका बावजूद हम राहुल आ उनुका गोल के आभार मानत बानी कि हिन्दुस्तान में हिन्दू होखला के शान वाला बाति बना दिहलन. दीदिया एह पूरा वाकया प अबले आपन राय विचार जारी नइखे कइली. बाकिर आवत चुनाव के मद्देनजर राखत आ राहुल से सीखत अपना के ऊ नमाजी मुसलमान बतावे लागसु त केहू के अचरज ना होखे के चाहीं काहें कि उनुका मुस्लिम वोट बैंक के कवनो सानी नइखे आ एही वोट बैंक का इर्द गिर्द उनुकर सगरी राजनीति चलल करेले.\nराहुल के शिवभक्ति खुलेआम चरचा में आवे का पाछे शिवेजी के तिसरका आँख के कृपा बावे. सोमनाथ मन्दिर घूमे गइल राहुल के नाम ओहिजा राखल गैर हिन्दू दरशनिया रजिस्टर में दर्ज भइला का बाद एह प बवाल खड़ा हो गइल. कुछ लोग के कहना बा कि एह सभ का पाछा भाजपा के चाल बा जे अपना एगो आदमी के राहुल के मीडिया मनेजरी दिअवा दिहलसि आ उहे मीडिया मनेजर सोमनाथ मन्दिर का रजिस्टर में राहुल के नाम गैर हिन्दू रजिस्टर में लिख दिहलसि. हालांकि ओकरा के गलत मानल गलत बाति बा. राहुल गाँधी के कई बेर रोमन कैथोलिक बतावत लेख मीडिया में छपत आइल बा आ कबहियों एकर खंडन देखे सुने के नइखे मिलल. स्वामी के दावा हमेशा से रहल बा कि राहुल का लगे एगो इटालियन पासपोर्ट बा जवना में उनुकर असली ईसाई नाम दर्ज बा. राहुल जब विदेश जालन त एहिजा से बाहर निकलला का बाद ओही पासपोर्ट के इस्तेमाल करेलन. इंगलैन्ड के बैंक में उनुकर खातो बा ईसाईए नाम से. अगर ई अछरंग सही में अछरंगे ह त अबहीं ले एकरा खिलाफ कवनो डेग काहे नइखन उठवले राहुल गाँधी ?\nअब त कम से कम राहुल गाँधी के एगो फोटो जनेऊ पहिरले आवे के समय आ गइल बा. जनानी पेशाबघर में घुसत भा निकलत बेरा उनुका कान प लपेटल जनेऊ लपेटलो ना लउकल रहुवे. आ हम ऐहु ला फिकिरमंद बानी कि शाही इमाम बुखारी आ आर्कबिशपन से सहयोग समर्थन के निहोरा अब कइसे कर पाई कांग्रेस. हर राज्य गुजराते ना ह आ कम से कम आठ गो राज्य में हिन्दू अकलियत में बाड़ें. असली हिन्दू राहुल अब ओह राज्यन में हिन्दूवन के माइनोरिटी अधिकार दिआवे के माँग क देसु त सभे मान ली कि राहुल सचहूं हिन्दुवे हउवन. आ हो सकेला कि तब संघो उनुका समर्थन के एलान क देव.\n(अतवार3दिसम्बर 2017 का दिने कोलकाता से छपे वाला अखबार समाज्ञा में अँजोर भइल.)


वर्षा उषागांवकर लिहली रिंकू घोष के टेलीविजन इंटरव्यू – Anjoria\nसिनेमा भोजपुरी के नंबर वन अदाकारा रिंकू घोष का नामे एगो अउरी पहल जुड़ गइल जब कवनो समाचार चैनल खातिर कवनो भोजपुरी अदाकारा के इंटरव्यू लिहल गइल. इंटरव्यू लेबे वाला वर्षा उषागाँवकर खुद हिन्दी आ मराठी सिनेमा के जानल मानल अदाकारा हई. पिछला दिने वर्षा उषागांवकर समाचार चैनल टी.वी.9के सफल शो ‘स्वीट होम’ खातिर रिंकू घोष के इंटरव्यू लिहली. एहसे पहिले एह शो खातिर वर्षा उषागांवकर मुंबई के पूर्व महापौर डा. शुभा राउल, डॉली बिन्द्रा, मधुशाह, पूर्वी जोशी, पूजा बेदी, आकृति कक्कड़, श्रद्धा शर्मा, कश्मीरा शाह के इंटरव्यू कर चुकल बाड़ी.\nवर्षा उषागांवकर ‘स्वीट होम’ में रिंकू घोष के कुछ राजो खोल दिहली. जइसे कि बचपन में रिंकू घोष कइसन रहली. वर्षा उषागांवकर के सवालन पर रिंकू बेबाक तरीका से दिल क बात जुबां पर लावत गइली. ई शो ओह औरतन पर आधारित बा जे बिना कवनो गॉड फादर के सहारा लिहले आपन जगहा खुद बनवले होखे आ कामयाबीओ पवले होखे.\nवर्षा उषागांवकर रिंकू घोष से हिंदी, टेलीविजन आ भोजपुरी सिनेमा के अभिनय यात्रा आ उनुका व्यवहारो पर सटीक सवाल पूछली आ रिंकू घोष ओह सवालन के बिना कवनो लाग लपेट के जवाबो दिहली. एह शो खातिर रिंकू घोष के खास तौर पर टीवी9के अंधेरी कार्यालय में बोलावल रहली जहाँ सवाल जवाब के सिलसिला चलल.\nरिंकू घोष का बारे में इहो बतावे जोग बा कि ऊ पहिलका भोजपुरी नायिका हई जिनका फिल्म फेयर पत्रिका में फीचर कइल गइल. रिंकू लगभग हर साल सर्वश्रेष्ठ भोजपुरी अदाकारा के अवार्डो जीतत आइल बाड़ी. अब वर्षा उषागांवकर के लिहल इंटरव्यू भोजपुरी सिनेमा ला एगो बड़हन उपलब्धि मानल जात बा.


घुन का फिकिरे दीयकन के दुबराइल : बाति के बतंगड़ – 17 – Anjoria\nDecember 20, 2016 Editor बतकुच्चन, सतमेझरा 0\nनोटबन्दी के मार से आम जनता के भइल परेशानियन से कुछ नेता बहुते परेशान बाड़ें. उनकर कहना बा कि जौ का साथे घुनो पिसाता आ सरकार के चाहत रहुवे कि घुन के बचावे के इन्तजाम पहिले कर लीत. आ हमरा लागत बा कि घुन का फिकिरे दीयका दुबरात बाड़ें सँ. जौ पिसाई त घुन के पिसाहीं के बा. काहे कि ओकरा के अलग ना कइल जा सके. पिछला सत्तर बरीस से देश आ समाज में लागल ई दीयका फोंफड़ क के राख दिहले बाड़न स देश आ समाज के. असल में एहनी के घुन के फिकिर त नाम लेबे ला बा, असल चिन्ता बा कि जौ काहे पिसात बा. आ हम सोचत बानी कि करिया धन वाला ई जौ जामल कइसे, केकरा चलते. आ पिसाई के इन्तजाम के करवलसि.\nकांग्रेसे का राज में एह जौ के जमावे के इन्तजाम भइल आ कांग्रेसे का राज में अइसन इन्तजामो के शुरुआत भइल जवना सहारे एह जौ के महीन पिसाई के राहो खुल गइल. इन्दिरा गाँधी के राज में साल 1973-74 में इन्कम टैक्स के दर रहुवे 97.7 फीसदी. अब मतिहीनो समुझ सकेलें कि सौ रुपिया कमइला पर जब 97 रुपिया 70 पइसा टैक्स दे देबे के पड़ी त होखी का. या त कमाए वाला अपना कमाई के चोरा के राखि ना त कमइले छोड़ दी. आ भइबो इहे कइल. जम के करिया धन उपजल. आजु जे लोग छाती कूटत बा कि नोट खातिर लमहर लमहर लाइन लागत बा, शायद भुला गइल बा कि एगो हाथ घड़ी खरीदे खाति लोग दू दू दिन लाइने में सूतत बइठत रहुवे, प्रिया स्कूटर खाति साल साल भर के लाइन रहत रहुवे. तब कम्पनियन पर रोक रहत रहुवे कि अधिका सामान ना बना सकसु. मकसद बस इहे रहत रहे कि मोट कमाई के मौका मिलत रहो. सत्ताधारियन के आ लगुआ भगुअन के अरबो खरबो विदेशी बैंकन में जमा रहे. आजुओ बहुते लोग के बहुते धन विदेशन में जमा बा ओह देशन से अइसन समुझ बना के राखल रहे कि एह करिया कमाई के सुराग मत लागो. इलाज का नाम पर बेर बेर के विदेश यात्रा इलाज ला कम, अपना कमाई के बचवला के बेसी रहत रहुवे.\nई त भइल जौ के उपजला के किस्सा. अब जानल जाव कि पिसाई के इन्तजाम कइसे कर गइल इहे लोग. राजीव गाँधी का जमाना में मोबाइल आ गइल आ मनमोहन सिंह आधार कार्ड के इन्तजाम करा गइले. आज करिया धन का खिलाफ एही दुनू सरन्जाम के इस्तेमाल कइल जात बा. सभका के आधार कार्ड से जोड़ के बैंकिग पर अकुशा लाग गइल. पता लगावल बहुते आसान हो गइल कि कवन खाता केकर ह. गैस के सबसिडी का नाम पर जवन लूट होखत रहे, मनरेगा के लूट सब कुछ आधार कार्ड का सहारे काबू मे आ गइल. साधन उहे रहल बस साधे के लक्ष्य बदल गइल.\nशासक के नीयत साफ रहो तो हर समस्या के समाधान आसान हो जाला. एगो जमाना रहुवे कि घोटालाबाजन के मौज रहत रहे आ पीएम मौह सधले सभकुछ चुपचाप देखत रहसु. उनुका बेंवत में ना रहल कि घोटालाबाजी पर रोक लगा सकसु. एगो ईमानदार पीएम का शासन मे जतना बेइमानी हो गइल ओकर कवनो दोसर नमूना ना मिली. ठीक वइसने जइसन भोजपुरी इलाका के कुछ विवेकी साहित्यकार अपना राय से भोजपुरी के जतना नुकसान चहुँपा गइलें ओतना दोसर केहु ना पँहुचा पाइत. अब एह सगरी दीयकन पर किरासन तेल डलात बा त ऊ माहौल बिगाड़े में लागल बाड़ें. गनीमत अतने बा कि जनता एह लोगन के चिन्ह गइल बिया आ एकनी के बहकावा में नइखे आवत. ओकरा मालूम बा कि दीदीया, बहीना, बबुआ के आपन चिन्ता बा, जनता के ना.\nघुन का फिकिरे दीयकन के दुबराइल


राग - विकिपीडिया\nभारतीय शास्त्रीय संगीत में राग (चाहे रागिनी) सभ, निश्चित सुर सभ आ बिसेस चलन (उतार-चढ़ाव) के तरीका के आधार पर परिभाषित कइल मधुर ढाँचा (फ्रेमवर्क) हवें। एह ढाँचा सभ के भीतर रह के, इनहन के सुर आ चलन के आधार बना के गायक चाहे साज बजावे वाला लोग आपन भाव संगीत द्वारा प्रगट करे लें। पच्छिमी संगीत में अइसन कौनों चीज ना मिले ला जे सटीक रूप से भारतीय राग के कांसेप्ट के एकदम समकक्ष होखे बाकी कुछ हद तक एकर तुलना मेलोडिक मोड से कइल जा सके ला।\n"राग" शब्द के इस्तेमाल पुराना समय के बैदिको साहित्य में मिले ला बाकी संगीत में एकर पहिला प्रामाणिक जिकिर मतंग मुनि के ग्रंथ बृहद्देशी में मिले ला। मध्यकाल में राग के संबंध में भरत, सोमेश्वर, कल्लिनाथ आ हनुमत् नियर बिद्वान लोग के द्वारा बिचार ब्यक्त कइल गइल आ आपन-आपन मत अस्थापित कइल गइल। एही काल में बर्गीकरण के सुरुआत भइल आ इनहन के मरदाना आ जनाना मान के राग आ उनहन के रागिनी के कल्पना कइल गइल। बाद में, एही मध्यकाल में एह राग-रागिनी सभ के पुरुष आ औरत रूप में "ध्यान" कइ के लच्छन के बिबरन दिहल गइल आ चित्रकार लोग एह राग रागिनी सभ के चित्रो बनावल जेह में राग-रागिनी के सोभाव के हिसाब से उनहन के मरद आ औरत के रूप में चित्र बना के देखावल गइल।\nराग सभ पर देसकाल के परभाव पड़ल आ दक्खिन भारतीय (कर्नाटक संगीत) आ उत्तर भारतीय (हिंदुस्तानी संगीत) के राग सभ में कुछ अंतर देखलाई पड़े ला। हिंदुस्तानी संगीत में राग सभ के बिबेचना आ बर्गीकरण के सिस्टम विष्णु नारायण भातखंडे द्वारा कइल गइल जे वर्तमान में चलन में बाटे। एह सिस्टम में राग सभ के उत्पत्ती ठाट (चाहे थाट) से मानल जाला, सभ रागन के निश्चित सुर (स्वर) होलें आ कुछ अउरी बिसेस नियम होलें। सुर के गिनतियो के हिसाब से इनहना के बर्गीकरण कइल जाला, जइसे कि औढव-औढव राग या फिन संपूर्ण-संपूर्ण राग।\nराग सभ के बर्गीकरण में पुराना समय में बरिस भर के मौसम आनुसार अलग-अलग रितु (सीजन) के हिसाब से भी कइल जाला आ चउबीस घंटा के दिन-रात के अलग-अलग टाइमो के हिसाब से इनहन के बाँटल जाला जे इनहन के गावे-बजावे के समय मानल जालें। एकरे अलावा इहो बिधान मिले ला कि कवना राग में कवने रस के चीज गावल-बजावल जा सके ले।\nभारत के दुनों किसिम के शास्त्रीय संगीत के परंपरा में, हिंदुस्तानी (उत्तर भारतीय) आ कर्नाटक (दक्खिन भारतीय) संगीत में, राग के कांसेप्ट चलन में हवे।Lua error in Module:Footnotes at line 275: attempt to call field 'has_accept_as_written' (a nil value). एकरे अलावा राग के कांसेप्ट सिख धर्म के सभसे प्रमुख आ प्राथमिक ग्रंथ गुरु ग्रंथ साहब में मिले लाLua error in Module:Footnotes at line 275: attempt to call field 'has_accept_as_written' (a nil value). जहाँ अलग-अलग भजन सभ के गावे खातिर राग निश्चित कइल गइल बाड़ें। एही तरीका से, सूफ़ी मत वाल गायन के इस्टाइल कव्वाली में राग के इस्तेमाल होला।Lua error in Module:Footnotes at line 275: attempt to call field 'has_accept_as_written' (a nil value). भारतीय फिलिम संगीत आ ग़ज़ल गायकी में राग सभ के इस्तेमाल होखे ला।Lua error in Module:Footnotes at line 275: attempt to call field 'has_accept_as_written' (a nil value).\n↑ U.G.C.-NET/J.R.F./SET Sangeet (Paper-II). Upkar Prakashan. पप. 146–.\nFabian, Dorottya; Renee Timmers; Emery Schubert (2014). Expressiveness in music performance: Empirical approaches across styles and cultures. Oxford University Press. ISBN 978-0-19-163456-7. CS1 maint: ref=harv (link)\nKapoor, Sukhbir S. (2005). Guru Granth Sahib – An Advance Study. Hemkunt Press. ISBN 978-81-7010-317-2. CS1 maint: ref=harv (link)\nSalhi, Kamal (2013). Music, Culture and Identity in the Muslim World: Performance, Politics and Piety. Routledge. ISBN 978-1-317-96310-3. CS1 maint: ref=harv (link)\nविकिमीडिया कॉमंस पर संबंधित मीडिया राग पर मौजूद बा।\nई संगीत-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=राग&oldid=679165" से लिहल गइल\nएह पन्ना पर आखिरी बेर संपादन6सितंबर 2020 के 05:00 बजे भइल रहल।


बिहार के राजधानी पटना में लगेंगे तीन हजार से ऊपर CCTV कैमरे चोर हो जाए सावधान, घटेगा अपराध!! – Himachali Khabar\nबिहार के राजधानी पटना में लगेंगे तीन हजार से ऊपर CCTV कैमरे चोर हो जाए सावधान, घटेगा अपराध!!


खबर एक नजर में (20 जून 2011) – टटका खबर\nबाबा रामदेव के आयोजन पर पुलिस हमला के सुनवाई आजु\nदेश के सुप्रीम कोर्ट दिल्ली पुलिस के दिहल ओह हलफनामे पर आजु विचार करी जवना में पुलिस एह बात से इंकार कइले बिया कि ऊकवनो तरह के बल प्रयोग कइले रहे. कोर्ट पुलिस से ओह ४२ गो सीसीटीवी कैमरा के जमा करावे के कहले बिया जवना का बारे में कहल जात बा कि पुलिस सुबूत मिटावे खातिर ओह कैमरन के अपना कब्जा में ले लिहले रहुवे. पुलिस कहले बिया कि कवनो लाठी चार्ज ना भइल रहे बाकिर जब भीड़ पुलिस पर पथराव कइलसि त आठ गो आंसू गैस के गोला छोड़ल गइल रहे.\nपीएमटी के परचा लीक परीक्षा रद्द\nछत्तीसगढ़ के चिकित्सा महाविद्यालयन में प्रवेश खातिर आयोजित प्री मेडिकल टेस्ट के परचा लीक होखे का चलते परीक्षा रद्द कर दिहल गइल बा आ करीब एक दर्जन लोग के गिरफ्तार कर लिहल गइल बा. अगिला तारीख के एलान बाद में होखी. पुलिस बतवलसि कि बिलासपुर जिला के तखतपुर कस्बा जब काल्हु रात एगो घर पर छापा मारल गइल त ओहिजा अस्सी गो परीक्षार्थियन के तईयारी करावल जात रहे. ओह परचा के मिलान जब असली परचा से कइल गइल त लीक होखे के पता लागल. बतावल जात बा कि बारह बारह लाख रुपिया ले के परचा बतावल गइल रहे.\nसोनिया कवनो बात के जबाब ना दिहली\nअपना विदेश यात्रा का बाद लवटि के सोनिया गाँधी अन्ना हजारे के चिट्ठी के पावती त भेज दिहली बाकिर ओहमें उठावल गइल मुद्दन का बारे में कुछ नइखी कहले. बस अतने लिखले बाड़ी कि एह बारे में ऊ जानकारी लीहें. अन्ना अपना पर संघ के मुखौटा होखे का आरोप पर सोनिया से सुबूत मँगले रहले भा कांग्रेसियन के अइसन आरोप लगावे से रोके के कहले रहले.\nअल्पसंख्यकन का साथ अन्याय करे वालन के जेल\nकेन्द्र सरकार देश के अल्पसंख्यकन का साथ भेदभाव करे वाला कवनो विभाब, संस्था भा आदमी पर कार्रवाई करी. पहिले योजना रहल कि समान अवसर आयोग का तहत जाति मजहब से उपर उठ के सबका खातिर समान अवसर के व्यवस्था कइल जाव बाकिर अपना अल्पसंख्यक प्रेम का चलते केन्द्र सरकार ई सुविधा खाली अल्पसंख्यकने के देबे के फैसला कइले बिया. एह मामिला के दोषियन के तीन महीना ले जेल आ पाँच लाख रुपिया ले जुर्मान लगावल जा सकेला.\nहरियाणा नेशनल हॉकी चैम्पियन बनल\nकाल्हु भोपाल में दुधिया रोशनी में खेलत हरियाणा कर्नाटक के दू बनाम एक गोल से हरा के चैम्पियन बन गइल. तीसरा जगहा के मैच में पंजाब झारखण्ड के चार बनाम एक गोल से हरवलसि.\nपहिला टेस्ट मैच आजु\nवेस्ट इंडिज गइल भारत के टीम एह दौरा में तीन गो टेस्ट खेले वाली बा जवना में से पहिलका टेस्ट आजु जमैका का किंग्स्टन में खेलल जाई. कप्तान महेन्द्र सिंह धोनी फिकिरमंद बाड़न कि मुनाफ पटेल समेत उनुका पेसरन के अनफिट रहला का चलते मैच जीते के कवन राह निकालल जाव.\nमोतिहारी में सड़क दुर्घटना\nमोतिहारी का छतौनी थाना में बरियारपुर का लगे एगो बस बेकाबू होके सड़क किनारे बीस फीट गहीर गड़हा में पलटि गइल जवना चलते एक आदमी के मौत त ओहिजे हो गइल. अस्पताल में इलाज का दौरान चार गो अउरी लोग के मौत हो गइल. संग्रामपुर भवानीपुर से मोतिहारी खातिर आवत रहे ई बस.\nमहामाया के माया लेबे खातिर उमिर के बंधन खतम\nयूपी में महामाया गरीब आर्थिक मदद योजना से लाभ लेबे खातिर उमिर के बंधन हटा दिहल गइल बा. पहिले एकरा खातिर कम से कम पैंतालिस साल के होखल जरुरी रहल जवना चलते कम उमिर के बाकिर जरुरतमंद के सहायता ना मिल पावत रहे. बाकिर पात्रता खातिर बाकिर शर्त पहिलही जइसन रही.\nबेहूदगी का आरोप में सपा विधायक गिरफ्तार\nकानपुर में बिजली कंपनी केस्को के प्रबन्ध निदेशक रीतु माहेश्वरी का चेम्बर में जबरिया घुसे आ उनुका साथे बेहूदगी करे के आरोप में सपा विधायक इरफान सोलंकी के एगो समर्थक का साथे गिरफ्तार कर लिहल गइल बा. गिरफ्तारी का बाद जिला में कई जगहा पर सपा समर्थक प्रदर्शक कइले.\nश्रीलंका प्रीमियर लीग में भारत के खिलाड़ी ना खेलीहे\nभारतीय क्रिकेट कंट्रोल बोर्ड [बीसीसीआई] फैसला लिहले बा कि श्रीलंका में सिंगापुर के एगो निजी कंपनी के चलावल श्रीलंका प्रीमियर लीग में भारत के क्रिकेट खिलाड़ी ना खेल सकसु काहे कि ई कवनो बोर्ड के प्रायोजन ना ह.


पुरी दुनिया में कोरोना वायरस से मरने वालों की संख्या 170,000 के पार! – Waraqu-E-Taza Hindi News\nLeaveaComment on पुरी दुनिया में कोरोना वायरस से मरने वालों की संख्या 170,000 के पार!\nPrevious Entry लॉकडाउन में रमजान का आगमन\nNext Entry तेलंगाना में दो रोहिंग्या शरणार्थियों का टेस्ट कोरोना वायरस पोजिटिव आया!


स्वस्थ मनोरंजक फ़िलिम एक लैला तीन छैला के पोस्ट प्रोडक्शन तेजी प – Anjoria\nMar 29, 2014 एक लैला तीन छैला\nआर. एम. फिल्म्स प्रा.लि. के बैनर तले बनल निर्माता मुकेश सोनी के फिलिम एक लैला तीन छैला के पोस्ट प्रोडक्शन काम तेजी से शुरू हो गइल बा.\nएकर निर्माता मुकेश सोनी आ संतोष सोनी, कार्यकारी निर्माता अतिन दूबे, आ निर्देशक शाद कुमार हउवें. संगीतकार छोटे बाबा आ गीतकार अशोक सिन्हा, प्रेम सागर, फणीन्द्र राव अउर जीतेन्द्र मिर्ज़ापुरी हउवें.\nकलाकारन में रानी चटर्जी, अरविन्द अकेला कल्लू, राकेश मिश्रा, धर्मेश मिश्रा, राजू श्रेष्ठा, के के गोस्वामी, सी पी भट्ट, अनूप अरोरा, रिन्कू घोष,पुष्पा वर्मा,मेहनाज़ शर्राफ, सीमा सिंह, बालेश्वर सिंह अउर संजय पाण्डेय खास बाड़ें.


भोजपुरी विशेष: तपोभूमि हौ गोरखपुर के माटी | gorakhpur - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nअब जौन सहर बा, ऊ मूल रूप से तब जंगल रहल.\nगोरखपुर बाबा गोरखनाथ जी के तपोस्थली त हइले ह,आध्यात्मिक चेतना के जोत जरावे वाले कई अउर साधु-संत येह पवित्र भूमि में भइल हवें. सरयू के किनारे से हिमालय के तलहटी तक फइलल येह छेत्र के करमजोगी महापुरखन के समर्पित लेख\nLast Updated: September 10, 2020, 3:00 AM IST\nसहरिए बाबा गोरखनाथ के नाम से जानल जाला. एही से अनुमान लगाईं कि बाबा गोरखनाथ जब आइल रहल होइहें तब इहाँ का रहल होई. हमायूँपुर से गोरखनाथ मंदिर भ कहीं कि रेलवे लाइन के आगे सोनौली वाली सड़क पर पुरनका फ्लाईओभर से उतरते बाईं ओर एक ठो राहि जाले. इ रहिया रामलीला मैदान होत सूरजकुंड कालोनी में जाले. बकिर रामलीला मैदानो से पहिले जौन जगहि बा ओके अबहिनो पुराना गोरखपुर गाँव के नाम से जानल जाला. ई पुराना गोरखपुर गाँव ऊ जगही ह जहाँ गोरखनाथ बाबा बहुत दिन ले तप कइले रहले. बहुत बाद में उनके तपस्थली पर राजस्थान के राजा मान सिंह एगो पोखरा बनववले आ ओहीं एगो सिवाला भी बनवले. बाबा के असर उहाँ अबहिनो अनुभो कइल जा सकेले. अब जौन सहर बा, ऊ मूल रूप से तब जंगल रहल.\nओही जंगले के बीचे कहीं-कहीं गाँव रहलन. जंगल क हालत ई रहल कि ऊ राप्ती नदी के आरे-पारे दक्खिन में सरजू जी से लेके आ उत्तर में हिमालय जी ले कुल जंगले-जंगल फैलल रहल.\nजेके एह इतिहास के तसदीक करे के हो ऊ अबहिनो लगभग हर तीसरे गाँव या बजार के नाम में उपनाम जैसन लगल जंगल चहे कौनो पेड़ के नाम से एकर तसदीक क सकाला. गोरखपुर से अगर रेल से उत्तर यानी नौतनवा ओर चलीं त पहिला टीसन नकहा जंगल ह, जौन अब गोरखपुर सहर क हिस्सा हो चुकल हौ. उहाँ से थोरे और आगे बढ़ीं त मानीराम छोड़ के फिर कौड़िया जंगल ह. सहर के पुरुब ओर कुसुम्ही पूरा जंगले ह. आसपास के और जगहिन में जंगल धूसड़, जंगल बब्बन से लेके अलग-अलग पेड़-पौधा के नाम पर बनगाईं, बरगदवा, महुआतर, बाँसगाँव, बड़हलगंज... ऐसन सैकड़न नाम इहाँ रउरे पा जाइब.\nजंगल एक तरफ अपने आसपास रहे वाले जीवधारी के जिअले के जरूरत भर के पूरा साधन देले त दुसरे तरफ तरह-तरह के संघर्स, एक तरफ पुरहर सांति त दुसरे तरफ ओह सांति के चीरत तरह-तरह के भयावह अवाजि, चिंग्घाड़. गोरखपुर सहर के आज जौन सबसे बेसी भीर वाला चौक-बजार हवें, ओह कुल जगह ढेर नाईं चालिस-पचास साल पहिले तक कास-मूज-नरकटे के झाड़ी में लोग सियार-बिगवा घूमत देखले हौ आ ऊ लोग अबहिन सहरिए में मौजूद हवें. अब भला तप के लिए जंगल से निम्मन जगह और का हो सकेले!\nकंचित एह मटिए में कुछ अइसन हौ कि हर उन्नत आध्यात्मिक चेतना के पहिले त ई अपनी ओर खींचेले आ फिर अपने ढंग से सबके अलग-अलग तरह के तप में लगा देलिन. बाबा गोरखनाथ से पहिले एही मिट्टी में गौतम बुद्ध हो भैल रहलें, जे पूरी दुनिया के आपन जोत आपै बनले के संदेस देहलें. इहाँ के संत परंपरा में एह बीचे छोट बड़ा केतना जने अइले-गइले एकर कौनो लेखा-जोखा रखल केहू के लिए बहुत मुस्किल हौ, बकिर एह बाती के साखी त महाभारत हौ कि पांडव लोग अपने अज्ञातवास के दौर क बड़हन हिस्सा इहाँ बितवले. गोरखपुर सहर से करीब 60 किलोमीटर उत्तर आर्द्रवन में स्थित दुर्गा माई के थान ऊ जगहि ह जहाँ पांडव लोग आपन सब दिव्यास्त्र एगो समी के बिरिछ के सौंप के बिराट नगर चल गइल रहलन. आर्द्रवन के अब अदरौना कहल जाला. ई लेहड़ा टीसन के लगे हौ, एह नाते बहुत लोग अब एके लेहड़ा नाम से भी जानेले. बिराट नगर अब नेपाल में हौ. पांडव परिवार खातिर बनबास से लेके अज्ञातवास के ई पूरा र कौनो तप से कम त नइखे रहल.\nअध्यात्म आ ओकरे लिए तप के ई क्रम लगातार चलले आवत हौ, ई अलग बाति बा कि ओकर तरीका और बहाना बदलि गइल हो. कबो दुनिया के कौनो प्राकृतिक संकट से मुक्ती दियावल जरूरी रहल त महातिमा लोग ओह हिसाब से तप कइल. मानव समाज के भलाई खातिर आपन धुनी रमावल, त कबो समाज में अपनहीं ब्यापि गइल कुरीति आ रूढ़िए समाज के दुसमन हो गइल आ तब ओसे मुक्ती दियावल समझ के लोग ओह हिसाब से तप कइलस. कबो बिस्मरन के गर्भ में समा गइल अपने प्राचीन बांग्मय के फेर से हेरल एगो कठिन चुनौती बनि गैल त कबो बिदेसी सासन से मुक्ती बहुते बड़ा चुनौती हो गैल. ऐसन हर समय पर गोरखपुर के माटी समय के अनुकूल तप के लिए अद्भुत ढंग से लोगन के प्रेरित कइलस आ सही समय पर ओकरे लिए पूरा माहौल भी बना देहलस.\nऐसने एक तपस्वी भइलन परमहंस योगानंद जी. उनकर परिवार बंगाल से रहल. पिता श्री भगवती चरन घोष जी बंगाल-नागपुर रेलवे में वाइस प्रेसीडेंट रहलन आ ओह समय ऊ गोरखपुर में ही पोस्टेड रहलन जब बालक मुकुंद लाल के जनम भैल. बालक मुकुंद लाल में आध्यात्मिक छमता त सुरुए से रहल आ एकर अनुभव भी उनके आसपास के लोगन के कई बार भैल. केवल 11 साल के उमिर में इनके माताजी के निधन हो गैल आ हाई स्कूल के बाद ही ऊ बनारस के एगो आस्रम में चल गइले आ करीब 17 साल के उम्र में उनकर भेंट अपने गुरु स्वामी श्री युक्तेश्वर गिरि जी से भैल. इहे बालक मुकुंद आगे चल के परमहंस योगानंद बनले. योगानंद जी पहिला भारतीय गुरु हवें जौन जा के अमेरिका में आपन डेरा बनौले आ उनही के लिखल ऑटोबायोग्राफी ऑफ अ योगी, जौन 1946 में छपल, के अब तक 40 लाख से ज्यादा प्रति बिक चुकल हौ. हार्पर सैन फ्रांसिस्को के अनुसार ई 20वीं सदी के 100 सर्वश्रेष्ठ आध्यात्मिक पुस्तकन में से एक ठे हौ और लॉस एंजिलिस टाइम्स के अनुसार परमहंस योगानंद जी 20वीं शताब्दी के पहिला सुपरस्टार गुरु हवें. निहचित रूप से गोरखपुर के माटी के अइसन सपूत के जनम देहले के गर्व त होखही के चाहीं.\nएही माटी में भाई जी हनुमान प्रसाद पोद्दार समय के ओह छोर पर अइले जब प्राचीन भारतीय बांग्मय के सहेजल बहुत दुसवार काम हो गैल रहल. हालांकि उनकर जन्म राजस्थान के रतनगढ़ में भैल आ कारोबार के लिए ऊ पिताजी के साथे कलकत्ता चल गइले. उहाँ ई क्रांतिकारी अरविंद घोष (महर्षि अरविंदो) के संपर्क में आ के स्वतंत्रता संग्राम से जुड़ गैलन. फिर देशबंधु चितरंजन दास, झाबरमल शर्मा, लोकमान्य तिलक, गोपालकृष्ण गोखले और वीर सावरकर आदि कई क्रांतिकारी लोगन के साथे काम कइलन. काशी हिंदू विश्वविद्यालय के स्थापना में भी खास योगदान कइले. आ ई सब कइले के बाद ऊ भारत के सांस्कृतिक धरोहर सहेजे आ ओके जन-जन तक कम से कम कीमत पर पहुँचावे बदे गोरखपुर आ गैलन. इहाँ आके गीता प्रेस के स्थापना और कल्याण पत्रिका सहित करीब छह सौ दुर्लभ पुस्तकन के प्रकासन भाई जी के समय में संभव भैल. एकरे अलावा गीता वाटिका और कैंसर अस्पताल के स्थापना आ समाजसेवा के अनगिनत काम में भाई जी के योगदान भुलाइल ना जा सकेले. एही गीता वाटिका में संत राधा बाबा के उपस्थिति भी भाई जी के ही तप के फल रहल. ई सब कौनो तप से कम ना रहल.\nई गोरखपुर के धरती के तापस प्रभाव के ही असर रहल जौन गांधी जी स्वतंत्रता आंदोलन के गति देवे बदे 1920 में इहाँ बाले मियाँ के मैदान में ऐतिहासिक जनसभा के संबोधित कइलन. एह जनसभा में गांधी जी बोलवले के निर्णय भी संजोग से एक ठे जनसभा में भइल रहल. ई जनसभा मौलवी मकसूद अहमद फैजाबादी और गौरीशंकर मिश्र के अध्यक्षता में 17 अक्टूबर 1920 के भैल रहल. एही निर्णय के अनुसार बाबा राघवदास के अगुआई में एगो प्रतिनिधिमंडल नागपुर गैल आ उहाँ जा के गांधी जी के गोरखपुर में सभा कइले के न्योता दिहलस. दस्तावेजन के अनुसार ओह सभा में करीब डेढ़ लाख लोगन के भीड़ रहल.\nएही गोरखपुर सहर के बड़ी जेल में 16 दिसंबर 1927 के दिन अंग्रेज सरकार स्वतंत्रता सेनानी रामप्रसाद बिस्मिल के फाँसी दिहले रहल. अंग्रेज सरकार के सामने ऐसन संकट कहीं और ना आइल रहल कि ओके फाँसी दिहले के बाद परिवार के लोगन देह सौंपे बदे दीवार तूड़े पड़ल हो. लेकिन गोरखपुर में बिस्मिल जी के फाँसी दिहला के बाद ई करे के पड़ल. जेल के मेन गेट पर एतना भीड़ जुटि गैल कि अंग्रेज सरकार के हिम्मत नाईं भैल सामने से बिस्मिल जी के पार्थिव सरीर निकाले के. दीवार तूड़ के पीछे से निकलले के बादो भीड़ मानल ना आ पूरे सहर के चक्कर लगावत राजघाट ले जा के राप्ती नदी के किनारे बिस्मिल जी अंतिम संस्कार कइलस. एह जुलूस में भी करीब डेढ़ लाख लोग सामिल भैल. तप के ई संस्कार एह माटी में अबहिनो ओतनही सिद्दत से देखल जा सकेले. चहे ऊ बाढ़ के समय प्रकृति से होड़ लिहले के हो या फिर सामान्य समय में प्राकृतिक संसाधन आ जीव जंतु के बचउले में. आध्यात्मिक परंपरा के महान साखी गोरखपीठ त हबे करे.


अबकी दिवाली खास रहल रवि किशन के – Anjoria\nभोजपुरी सिनेमा के सदाबहार सुपर स्टार रवि किशन खातिर अबकी के दिवाली खास रहल काहे कि उनका बीस साल के फिल्मी कैरियर में अइसनका सुखद संजोग पहिलका बेर आइल. रवि किशन खातिर दीपावली के त्योहार हमेशा से ख़ास रहल बा काहे कि एही त्योहार पर ऊ आपन पहिलका कमाई से माई खातिर साड़ी किनले रहलें. ऊ पहिलका कमाई अखबार बेच के मिलल रहे. माई अपना खातिर ले आइल साड़ी देख के रविकिशन के थप्पड़ मरले रहली काहे कि उनुका लागल रहुवे कि बेटा गइल बा. रविकिशन के अखबार बेचे वाला काम का बारे में परिवार के मालूम ना रहे.\nअपना याद में डूबल रवि किशन बतावत बाड़न कि उनुका शादी का बाद पहिला बेर अइसन मौका मिलल कि दिवाली के सुबह जौनपुर जिले के अपना विसुई गाँव में माता पिता के आशीर्वाद लिहले आ साँझ के मुंबई में अपना परिवार का साथे दिवाली मनवलन. पहिले या त ऊ गाँवे दिवाली मनावत रहले भा मुंबई में. बाकिर अबकी बेर दुनु जगहा मनावे के मौका मिल गइल.\nबतावे लायक बाति इहो बा कि आजुकाल्हु रवि किशन अपना गाँवे में एगो भोजपुरी फिल्म “प्राण जाये पर वचन ना जाये” के शूटिंग करत बाड़न. इहो उनकर एगो सपना रहुवे जवन बीस साल बाद पूरा भइल बा. रहे हैं.\nPrevious Post: In popular perception Nirahua and Pakhi are the best\nNext Post: बढ़िया टीम चुनल सफलता के बड़का कारण होला : निरहुआ


February 8, 2022 – भोजपुरी साहित्य सरिता\nभोजपुरी क नागार्जुन पंडित धरीक्षण मिश्र\nभोजपुरी साहित्य के आचार्य कवि धरीक्षण मिश्र साधारण जन समुदाय क असाधारण कवि बाड़न । इनकर व्यक्तित्व जेतने साधारण लेखनी ओतने असाधारण अउर विलक्षण । मिश्र जी अपना समय क यथार्थ दृष्टि राखे वाला अइसन सजग रचनाकार हउवन , जे जनता के दुख दर्द आपन लेखनी क विषय बनवलन । इनकर रचना साहित्य पढ़ के अइसन लगेला जइसे ई राजनीति अउर सामाजिक जीवन क कोना – कोना झांक लेले रहलन । हिन्दी क परसिद्ध व्यंगकार कवि नागार्जुन अउर धरीक्षण मिश्र एक ही समय क रचनाकार हउवन। आपन मातृभाषा मैथिली खाति…\nआलेख/निबंधडॉ समृता यादव, समृता यादवLeaveacomment\nगउए हई सास, छोड़स ना रास । सिधा देस जोख के सबसे पहिले खास । ससुरो अलबेला, करस ना झमेला । घरनी से पूछी, कदमवा उठेला । मरद भकलोल, बुझाय ना झोल। माई के देखते त् सिआ जाले लोल । कस के लंगोटा, धईनी झोंटा । बिग देली परेह, देहनी दू सोटा । संगहीं खटेली, पंजरो सटेली । कतनो हटाईं, तबो ना हटेली । खींस बा खलास, ससुरो मुस्कास । मरदो का चानी, भइली अब दास । बुझऽ जनी भकोल, लेइ बेटा के मोल…\nभोजपुरी कवितादिलीप कुमार पाण्डेयLeaveacomment\nए बबुआ काल्ह जवन बाजारी से चीनी ले आइल रहस नु ओहमें हतना कम बा , बड़की माई तपेसर के हाथ में एगो झिटिका पकड़ा के कहली । बड़की माई त का सोचतारू हम चिनिया खा गइल बानी , अरे ना रे मटिलागाना बनिया नु डंडी मरले बा जाके ओकरा से देखइहे आगे से बरोबर दीही। आ फिर ओसहीं हो जाई त का करबु । ना नु होई ओकरा से लेबे से पहिले इयाद दिला दिहे कि पिछला बेर कम देले रह एह बेर ठीक से जोखिह । फिर दोसरा…\nकहानीकन्हैया तिवारी “रसिक”Leaveacomment\nफिर आया माई मोरे दुअरिया\nमां, माई मे त पुरी दूनिया समाहित रहेले, माई से बड़ कुछ ना । जनम देवे वाली पालन पोषण करे वाली माइए होनी। शास्त्रन में माई के उत्पत्ति मैं तीन कारण बतावल गयल ह पहला इच्छा दूसरा शक्ति अउर तीसर ह क्रिया। माई से अलग कोई भी ए तीनों चीज शामिल ना कर सके ना। इच्छा शक्ति अउर क्रिया क नाम ही जीवन ह । शारदीय नवरातर में आदि शक्ति श्री दुर्गा भवानी के अंश अवतार का रूप मे महाकाली महालक्ष्मी महासरस्वती इ तीनों शक्तियन के पूजा का विधान शास्त्रन…\nलघुकथाडॉ ऋचा सिंहLeaveacomment\nएहू साल नहके\nचम्पा-चमेली फूल फूलि-फूलि महके गइल सखी सावन एहू साल नहके। गांव आ नगर घूमे मोरा पांखे बदरी कइसे उड़ाईं ना – उड़ेले मोर चुनरी एक ओर भींजे जाले एक ओर भरके।गइल0 गमकेले धूर जइसे घीव-गूर मीस के इमिर-झिमिर देव ओरिन बरीस के बूंद-बूंद तन प’ हवन अस लहके।गइल0 आंख मोर सिकरी दुअरिया प’ लटके कनवां में गीतिया जनाय बासी टटके मन मोर मटिही देवाल अस भसके।गइल0 कवना लय चूरिया कवन लय कंगना कवना लय गावेला सावन मोर सपना कवना लय देंहिया कदम्ब अस लचके।गइल0 आनन्द…\nसाहित्य के चउखट पर ठाढ़ ऊँट कवने करवट बइठ जाई , आज के जमाना मे बूझल तनि टेंढ ह । कब के टोनहिन नीयर भुनभुनाए लागी आ कब के टोटका मार के पराय जाई ,पते ना चले । आजु के जिनगी मे कवनों बात के ठीहा ठेकाना दमगर देखाई देही , भरोष से कहलों ना जा सके । एगो समय रहे जब मनई समूह मे रहत रहे , अलग समूह – अलग भाषा –बोली , रीत – नित सभे कुछ कबीला के हिसाब से रहे । ओह कबीलन मे अपने…\nसंपादकीयजयशंकर प्रसाद द्विवेदीLeaveacomment\nप्रगतिशीलता के नाँव पर\nभाषा सब अइसन भोजपुरी साहित्य में बेसी कविते लिखल जा रहल बा. दोसर-दोसर विधा में लिखे वाला लोग में शायदे केहू अइसन होई, जे कविता ना लिखत होई. एही से कविता के जरिये भोजपुरी में साहित्य लेखन के दशा-दिशा, प्रवृति-प्रकृति के जानल-समझल जा सकत बा. साहित्य आ साहित्य के शक्ति के बारे में एगो श्लोक भरतमुनि कहले बाड़े – नरत्वं दुर्लभं लोके विद्वत्वं तत्र दुर्लभम्. कवित्वं दुर्लभं तत्र शक्तित्वं तत्र दुर्लभाः . कविता आ काव्य शक्ति के जे हाल होखे भोजपुरी में कवि आ लेखक के भरमार बा. एही भरमार…\nआलेख/निबंधडॉ ब्रजभूषण मिश्रLeaveacomment


कविता मंच: हमरी ताउम्र की पतझर भइली.....डॉ .राकेश श्रीवास्तव\nरउवा अइली तो जिन्दगी अइली ;\nरउवा गइली तो जिन्दगी गइली .\nना पसीजी कसम ओ विनती से ;\nरउवा काहे कठोर हो गइली .\nप्रेम की ज्योति बुझइलू रउवा ;\nआग हमरी घंघोर हो गइली .\nरउवा कोंपल नई उगा लेबू ;\nहमरी ताउम्र की पतझर भइली .\nहमरी अंखिअंन में ख्वाब फिर न बसें ;\nरउवा अंसुअंन का पहरा दे गइली .\nदिल - लगी रउवा दिल्लगी समझी ;\nदिल की दुर्गति हमार कर गइली .\nरउवा खातिर जो मोहब्बत खेला ;\nहमरा खातिर तो इबादत रहिली .\nहम केहू से नहीं कहा दुखड़ा ;\nढल के ग़ज़लन में , शोर हो गइली .\n~ डॉ .राकेश श्रीवास्तव ,\nगोमती नगर ,लखनऊ .\n( शब्दार्थ > रउवा = आप / तुम )\nLabels: डॉ .राकेश श्रीवास्तव, माई हिन्दी फोरम\nसुशील कुमार जोशी 24 अक्तूबर 2017 को 9:38 am\nyashoda Agrawal 24 अक्तूबर 2017 को 2:14 pm\nडॉ. रूपचन्द्र शास्त्री 'मयंक' 24 अक्तूबर 2017 को 2:41 pm\nकविता रावत 24 अक्तूबर 2017 को 3:36 pm\nढल के ग़ज़लन में , शोर हो गइली\nRavindra Singh Yadav 24 अक्तूबर 2017 को 10:11 pm\n'एकलव्य' 25 अक्तूबर 2017 को 4:39 pm\nVishal Jaiswal 1 दिसंबर 2018 को 12:01 pm


“बाबू हो कुंवर सिंह तेगवा बहादुर” के जयन्ती पहिला बेर राष्ट्रपति भवन में | Anjoria's Weblog\n“बाबू हो कुंवर सिंह तेगवा बहादुर” के जयन्ती पहिला बेर राष्ट्रपति भवन में\nPosted on अप्रैल 25, 2012 by Anjoria\nवीर बाबू कुंवर सिंह के 155 वां विजयोत्सव पहिला बेर राष्ट्रपति भवन में मनावल गइल. वीर कुंवर सिंह फाउंडेशन, नई दिल्ली के एह आयोजन के शुरुआत मुख्य अतिथि भारत के राष्ट्रपति प्रतिभा देवी सिंह पाटिल वीर कुंवर सिंह के फोटो पर फूल चढ़ा के श्रद्धांजली दे के कइली. एकरा बाद राष्ट्रपति महोदया के वीर कुंवर सिंह फाउंडेशन के अध्यक्ष निर्मल सिंह संस्था के प्रतीक चिन्ह भेंट कइलन आ कहलन कि शायद पहिला बेर राष्ट्रपति बवन में वीर कुंवर सिंह के स्मृति समारोह मनावल जात बा.\nबाबू वीर कुंवर सिंह के याद करत राष्ट्रपति प्रतिभा पाटिल कहनी कि जिनिगी प्रेरणा पर चलेले. जवना तरह वीर कुंवर सिंह आपन बलिदान दिहलन ओहसे लोग के प्रेरणा मिलल. अइसन लोग समय आ काल में बन्हाइल ना रह जाव आ जमाना ओह लोग के हजारो साल ले याद कइल करेले.\nसमारोह में जनार्दन द्विवेदी, महासचिव, अखिल भारतीय कांगेस, डा० कर्ण सिंह आ डा० भीष्म नारायण सिंह(पूर्व राज्यपाल) आपन संबोधन दिहलें. कार्यक्रम में सांसद महाबल मिश्रा, भोजपुरी समाज दिल्ली के अध्यक्ष अजीत दूबे, विश्व भोजपुरी सम्मलेन दिल्ली इकाई के अध्यक्ष कवि मनोज भावुक, समाजसेवी राकेश सिंह परमार, पत्रकार कुलदीप श्रीवास्तव, मुन्ना पाठक समेत सैकड़ों लोग उपस्थित रहे.\nThis entry was posted in खबर and tagged कुंवर सिंह by Anjoria. Bookmark the permalink.\n1 thought on ““बाबू हो कुंवर सिंह तेगवा बहादुर” के जयन्ती पहिला बेर राष्ट्रपति भवन में”\namritanshuom on अप्रैल 30, 2012 को 10:51 पूर्वाह्न said:\nवीर कुंवर सिंह के 155 वां विजयोत्सव पहिला बेर राष्ट्रपति भवन में मनावल गइल .बहुत – बहुत नीमन आ गर्व करे वाला बात बा. राष्ट्रपति प्रतिभा देवी सिंह पाटिल जी के बहुत -बहुत धन्यवाद साथ में कार्यकर्म करवावे वाला लोगन के भी .\nओ.पी . अमृतांशु


अवधेश मिश्रा के खतरनाक लुक – Anjoria\nअवधेश मिश्रा के खतरनाक लुक\nअभिनय आ लउके में अनेके तरह के लुक खातिर मशहूर भोजपुरिया खलनायकी के सिरमौर अवधेश मिश्रा के एगो खतरनाक लुक जल्दिये लउके वाला बा भोजपुरी फिल्म “वर्दी वाला गुंडा” में. एह फिल्म के निर्माता पप्पू राजेश आ निर्देशक फारुख अहमद सिद्दीकी हउवें. फिलिम के शूटिंग पूरा हो गइल बा. अह फिल्म में नायक दिनेश लाल यादव निरहुआ, नायिका अंजना सिंह आ खलनायक अवधेश मिश्रा के मुख्य भूमिका बा. अवधेश मिश्रा छठू महाराज नाम के एगो खतरनाक खलनायक बनल बाड़े जवना का सोझा पुलिस, अधिकारी, आम लोग सबही मूड़ी झुकवले रहले. काली के पुजारी छठू महाराज के जुबान कम बोलेला आँखे से ऊ सगरी बात कह डालेला.\nगौरतलब बा कि फारुखे अहमद सिद्दीकी निर्देशित फिल्म “प्रेम के रोग भइल” में अवधेश मिश्रा एगो अधेड़ खलनायक बनल रहले जवना के मेहरारू के स्वांग धइले निरहुआ से प्रेम हो जात बा. अपना हर फिल्म में अभिनय में विविधता आ तरह तरह से लउकला का चलते अवधेश मिश्रा के वर्चस्व लमहर दिन से कायम बा आ भोजपुरी के कवनो बड़की फिलिम उनुका बिनु अधूरा लागेला.\n(रंजन सिन्हा के रपट)\nधूम धाम से भइल "विध्वंस" क मुहूर्त\nखूब चमकत बा अक्षरा सिंह क नाम